
ΤΕΥΧΟΣ ΔΕΥΤΕΡΟ Αρ. Φύλλου 3225 

2 Δεκεμβρίου 2014 


ΑΠΟΦΑΣΕΙ Σ 

Αριθμ. απόφ. 130/2/18-11-2014 

Ρύθμιση Θεμάτων Κανονισμού Διεξαγωγής και Ελέγ¬ 
χου Ηλεκτρονικών Τεχνικών - Ψυχαγωγικών Παιγνί- 
ων με Παιγνιομηχανήματα. 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
Έχοντας υπόψη: 

α) Τις διατάξεις των άρθρων 16 έως και 23 του ν. 3229/ 
2004 (Α 38) και των άρθρων 25 έως και 54 του ν. 4002/2011 
(Α 180), όπως αυτές συμπληρώθηκαν και τροποποιή¬ 
θηκαν με τις διατάξεις των παραγράφων 10 έως και 
26 του άρθρου 7 του ν. 4038/2012 (Α 14), τις διατάξεις 
των άρθρων 22 έως και 24 του ν. 4141/2013 (Α 81), τις 
διατάξεις του άρθρου 74 του ν. 4170/2013 (Α 163), τις 
διατάξεις του άρθρου 106 του ν. 4209/2013 (Α 253), τις 
διατάξεις των άρθρων 34 και 35 του ν. 4223/2013 (Α 287), 
τις διατάξεις του άρθρου 22 του ν. 4255/2014 (Α 89), τις 
διατάξεις του άρθρου 173 του ν. 4261/2014 (Α 107) και 
συμπληρωματικά, τις διατάξεις του ν. 3051/2002 (Α 220) 
όπως ισχύει, 

β) τη με αριθμό 55906/1673/20.12.2011 (Υ.Ο.Δ.Δ. 444) 
απόφαση του Υπουργού Οικονομικών, με τίτλο «Συγκρό¬ 
τηση της Επιτροπής Εποπτείας και Ελέγχου Παιγνί- 
ων (Ε.Ε.Ε.Π.)», όπως τροποποιήθηκε και ισχύει με τη με 
αριθμό 07/590/13.09.2013 (Υ.Ο.Δ.Δ. 451), καθώς και τη με 
αριθμό ΓΔΟΠ 0000031 ΕΞ 2014 (Υ.Ο.Δ.Δ. 24) απόφαση 
του Υπουργού Οικονομικών με την οποία ανανεώθηκε 
η σύνθεση των μελών της Ε.Ε.Ε.Π., 
γ) τη με αριθμό 56660/1679/22.12.2011 (Β 2910) κοινή 
απόφαση Υπουργών Οικονομικών - Πολιτισμού και Του¬ 
ρισμού, με τίτλο «Πιστοποίηση έναρξης λειτουργίας της 
Επιτροπής Εποπτείας και Ελέγχου Παιγνίων (Ε.Ε.Ε.Π.)», 
δ) τη με αριθμό 90/2/13.1.2014 (Β 190) απόφαση της 
Ε.Ε.Ε.Π., με την οποία τροποποιήθηκε και κωδικοποιή- 
θηκε η με αριθμό 64/3/23.7.2013.(Β 1819) απόφαση της 
Ε.Ε.Ε.Π. με τίτλο «Κανονισμός Οργάνωσης, Λειτουργίας 
και Διάρθρωσης Υπηρεσιακών Μονάδων της Επιτροπής 
Εποπτείας και Ελέγχου Παιγνίων», όπως ισχύει, 
ε) τη με αριθμό 46/4/05-04-2013 απόφαση της Ε.Ε.Ε.Π., 
με την οποία εγκρίθηκαν ο Απολογισμός του Έργου 
της για το έτος 2012 και το Σχέδιο Δράσης για την 
περίοδο 2013-2015, 


στ) τη με αριθμό 52115/1009/3.12.2012 (Β 3324) απόφαση 
του Υπουργού Οικονομικών, με τίτλο «Καθορισμός τελών 
και παραβολών για τη διεξαγωγή τεχνικών - ψυχαγωγι¬ 
κών παιγνίων με παιγνιομηχανήματα», 

ζ) τη με αριθμό 110/2/20.06.2014 (Β 1801) απόφαση της 
Ε.Ε.Ε.Π. με τίτλο: «Ρύθμιση θεμάτων διεξαγωγής και 
ελέγχου Ηλεκτρονικών Τεχνικών Ψυχαγωγικών Παιγνί- 
ων με Παιγνιομηχανήματα» όπως αυτή τροποποιήθηκε 
και κωδικοποιήθηκε με τη με αριθμό 115/4Β/11.07.2014 
(Β' 235) απόφαση. 

η) το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
και του προϋπολογισμού της Ε.Ε.Ε.Π., 

0) την από 13/11/2014 εισήγηση του Προέδρου της 
Ε.Ε.Ε.Π. με θέμα «Εγκριση σχεδίου απόφασης Ρύθμισης 
θεμάτων Κανονισμού Διεξαγωγής και Ελέγχου Ηλε¬ 
κτρονικών Τεχνικών-Ψυχαγωγικών Παιγνίων με Παιγνιο- 
μηχανήματα.», 

ι) τα στοιχεία της Υπηρεσίας και την συζήτηση που 
ακολούθησε, αποφασίζουμε: 

Τη Ρύθμιση θεμάτων Διεξαγωγής και Ελέγχου Ηλε¬ 
κτρονικών Τεχνικών - Ψυχαγωγικών Παιγνίων με Παι- 
γνιομηχανήματα, ως εξής: 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

Αρθρο 1 
ΟΡΙΣΜΟΙ 

Για τις ανάγκες της απόφασης αυτής, οι παρακάτω 
λέξεις ή φράσεις έχουν την έννοια που ακολουθεί: 

Αδεια Εκμετάλλευσης είναι η διοικητική άδεια που 
εκδίδεται από την Ε.Ε.Ε.Π. για την Εκμετάλλευση. 

Αμιγής Χώρος είναι το Κατάστημα, στο οποίο επιτρέ¬ 
πεται η διεξαγωγή αποκλειστικά ηλεκτρονικών τεχνικών 
- ψυχαγωγικών παιγνίων, σύμφωνα με τις διατάξεις της 
πολεοδομικής νομοθεσίας. 

Αποθήκη είναι οποιοσδήποτε χώρος χρησιμοποιείται 
για τη φύλαξη Πιστοποιημένου Παιγνιομηχανήματος, 
όταν αυτό δεν είναι εγκατεστημένο προς Εκμετάλλευση. 

Εισαγωγέας είναι κάθε φυσικό ή νομικό πρόσωπο το 
οποίο είναι εγκατεστημένο σε χώρες της Ευρωπαϊκής 
Ένωσης, και διαθέτει με οποιονδήποτε τρόπο Ηλεκτρο¬ 
νικά Τεχνικά - Ψυχαγωγικά Παίγνια ή/και Παιγνιομη- 
χανήματα τρίτων χωρών, στην ενιαία αγορά. Με την 
έννοια του Εισαγωγέα εξομοιώνονται, για τους σκοπούς 

του Κανονισμού, και οι εξουσιοδοτημένοι αντιπρόσωποι 
διακίνησης τέτοιων προϊόντων που προέρχονται από 
χώρες της Ευρωπαϊκής Ένωσης και του Ευρωπαϊκού 
Οικονομικού Χώρου. 

Εκμετάλλευση είναι η διοργάνωση ή/και διεξαγωγή 
Ηλεκτρονικών Τεχνικών - Ψυχαγωγικών Παιγνίων με 
Παιγνιομηχανήματα. 

Εμπορική Επικοινωνία είναι κάθε μορφή επικοινωνίας 
για την άμεση ή έμμεση προώθηση προϊόντων, υπηρε¬ 
σιών ή της εικόνας επιχειρήσεων, οργανισμών ή προσώ¬ 
πων που ασκούν δραστηριότητα σχετική με τα Παίγνια, 
ή κάθε μορφή πληροφορίας που επιτρέπει την άμεση 
πρόσβαση σε δραστηριότητα σχετική με τα Παίγνια. 

Ηλεκτρονικό Τεχνικό - Ψυχαγωγικό Παίγνιο είναι το 
Τεχνικό - Ψυχαγωγικό Παίγνιο που για τη διεξαγωγή 
του, εκτός των υποστηρικτικών ηλεκτρονικών και άλ¬ 
λων μηχανισμών, απαιτούνται ηλεκτρονικές διατάξεις 
(ά3Γά\Λ/3Γθ), καθώς και η ύπαρξη και η εκτέλεση λογι¬ 
σμικού - προγράμματος (εοίΙννβΓθ) παιγνίων, το οποίο 
ενσωματώνεται ή εγκαθίσταται σε αυτά και περιέχει 
το σύνολο των πληροφοριών, οδηγιών και λοιπών στοι¬ 
χείων που αφορούν τη χρήση και τη διεξαγωγή του 
Παιγνίου και το οποίο έχει λάβει Πιστοποίηση από την 
Ε.Ε.Ε.Π.. Στον παρόντα ορισμό δεν περιλαμβάνονται τα 
Τεχνικά - Ψυχαγωγικά Παίγνια που διεξάγονται μέσω 
του διαδικτύου. 

Κανονισμός είναι η παρούσα απόφαση με την οποία 
ρυθμίζονται τα θέματα διεξαγωγής και ελέγχου Ηλε¬ 
κτρονικών Τεχνικών - Ψυχαγωγικών Παιγνίων με Παι- 
γνιομηχανήματα. 

Κατασκευαστής είναι κάθε φυσικό ή νομικό πρόσωπο 
που κατασκευάζει ή που αναθέτει σε άλλους, μέρος 
της κατασκευής Ηλεκτρονικών Τεχνικών - Ψυχαγωγι¬ 
κών Παιγνίων ή/και Παιγνιομηχανημάτων, στα οποία 
παίζονται τα παίγνια αυτά και διοχετεύει στην αγορά 
το προϊόν αυτό, το οποίο φέρει την επωνυμία ή/και το 
εμπορικό σήμα του. 

Μητρώο είναι το σύνολο των στοιχείων που τηρεί η 
Ε.Ε.Ε.Π. για τις Άδειες Εκμετάλλευσηςκαθώς και για τα 
Πιστοποιημένα Παίγνια, Πιστοποιημένα Παιγνιομηχανή- 
ματα, Πιστοποιημένα Καταστήματα και τους Πιστοποι¬ 
ημένους Τ εχνικούς. 

Μικτός Χώρος είναι το Κατάστημα ή ο χώρος, όπου 
ασκείται νόμιμα άλλη εμπορική κύρια δραστηριότητα, 
και επιτρέπεται, κατ’ εξαίρεση, η εγκατάσταση και λει¬ 
τουργία Παιγνιομηχανημάτων για τη διεξαγωγή απο¬ 
κλειστικά Ηλεκτρονικών Τεχνικών - Ψυχαγωγικών Παι- 
γνίων. 

Περιγραφικές Ενδείξεις είναι οι ενδείξεις που αφορούν 
στο περιεχόμενο του Παιγνίου και είναι οι εξής: 

α) Ωμή βία, φόνοι, σεξουαλική εκμετάλλευση, βασα¬ 
νιστήρια, σαδισμός κ,λπ. απέναντι σε πραγματικούς ή 
φανταστικούς χαρακτήρες, 

β) Χυδαία γλώσσα, ανάρμοστη με βάση τα χρηστά 
ήθη πουκαταδεικνύει, υποδηλώνει, ήπροτρέπει σε αντι¬ 
κοινωνική συμπεριφορά. 

γ)Οπτικές και ηχητικές απεικονίσεις που μπορούν να 
προκαλέσουν φόβο, τρόμο ή/και να διαταράξουν τη ψυ¬ 
χολογική ισορροπία των ανηλίκων. 

δ) Απεικονίσεις πορνογραφικού περιεχομένου. 

ε) Σενάρια, αναφορές ή/και απεικονίσεις που σχετί¬ 
ζονται, άμεσα ή έμμεσα, με την χρήση καπνού, αλκοόλ, 
ναρκωτικών ή/και άλλων εξαρτησιογόνων ουσιών. 


στ) Σενάρια, αναφορές ή/και απεικονίσεις που σχε¬ 
τίζονται με ή ενθαρρύνουν, κάθε είδους διακρίσεις και 
κυρίως, αυτές που αφορούν την εθνικότητα, τη θρη¬ 
σκεία, το φύλο και την ηλικία. 

ζ) Σενάρια, αναφορές ή/και απεικονίσεις που παραπέ¬ 
μπουν στα Τυχερά Παίγνια ή/και παροτρύνουν για τη 
συμμετοχή σε αυτά ή/και διδάσκουν τους σχετικούς 
κανόνες συμμετοχής. 

Πιστοποιημένο Κατάστημα ή Κατάστημα είναι ο στε¬ 
γασμένος ή μη, χώρος, ο οποίος έχει λάβει Πιστοποί¬ 
ηση από την Ε.Ε.Ε.Π. σύμφωνα με τις διατάξεις του 
Κανονισμού για τη διεξαγωγή Ηλεκτρονικών Τεχνικών- 
Ψυχαγωγικών Παιγνίων, υπό την προϋπόθεση ότι σε 
αυτόν επιτρέπεται να ασκείται νόμιμα η συγκεκριμένη 
δραστηριότητα. 

Πιστοποιημένο Παίγνιο ή Παίγνιο είναιτο Ηλεκτρονικό 
Τεχνικό - Ψυχαγωγικό Παίγνιο που έχει λάβει Πιστο¬ 
ποίηση από την Ε.Ε.Ε.Π. σύμφωνα με τις διατάξεις του 
Κανονισμού. 

Πιστοποιημένο Παιγνιομηχάνημα ή Παιγνιομηχάνημα 
είναιτο ηλεκτρονικό μηχάνημα, υλικό ή μέσο, που χρη¬ 
σιμοποιείται για τη διεξαγωγή Παιγνίου και έχει λάβει 
Πιστοποίηση από την Ε.Ε.Ε.Π. σύμφωνα με τις διατάξεις 
του Κανονισμού. Στην έννοια του Παιγνιομηχανήματος 
περιλαμβάνονται και οι ηλεκτρονικοί υπολογιστές ή 
άλλες συσκευές (παιχνιδομηχανές, κονσόλες) φορητές 
ή μη, που χρησιμοποιούνται για τη διεξαγωγή Παιγνίων 
στο πλαίσιο της Εκμετάλλευσης. 

Πιστοποιημένος Τεχνικός ή Τεχνικός είναι το φυσικό 
ή νομικό πρόσωπο που έχει λάβει Πιστοποίηση από 
την Ε.Ε.Ε.Π. σύμφωνα με τις διατάξεις του Κανονισμού 
και ασκεί επαγγελματική δραστηριότητα σχετική με 
την εγκατάσταση, την επισκευή, την αναβάθμιση και 
τη συντήρηση Πιστοποιημένων Παιγνίων ή/και Παιγνιο- 
μηχανημάτων. 

Πιστοποίηση, είναι η πράξη της Ε.Ε.Ε.Π., με την οποία 
διαπιστώνεται η συνδρομήτων κατά περίπτωση προβλε- 
πόμενων προϋποθέσεων προκειμένου τα στοιχεία και 
οι οντότητες διεξαγωγής να συγκροτούν, λειτουργούν 
και ελέγχονται σε ένα νόμιμο σύστημα διεξαγωγής Ηλε¬ 
κτρονικών Τεχνικών-Ψυχαγωγικών Παιγνίων. 

Στοίχημα είναι το Τυχερό Παίγνιο που συνίσταται σε 
πρόβλεψη από τους συμμετέχοντες της εξέλιξης ή/και 
της τελικής έκβασης κάθε είδους γεγονότων. 

Τεχνικό - Ψυχαγωγικό Παίγνιο είναιτο παίγνιο του 
οποίου το αποτέλεσμα εξαρτάται αποκλειστικά ή κατά 
κύριο λόγο από την τεχνική ή πνευματική ικανότητα του 
παίκτη και διενεργείται σε δημόσιο χώρο αποκλειστικά 
για ψυχαγωγικούς σκοπούς χωρίς να επιτρέπεται για το 
αποτέλεσμα αυτό να συνομολογηθεί Στοίχημα μεταξύ 
οποιωνδήποτε προσώπων ή να αποδοθεί οποιοσδήποτε 
μορφής οικονομικό όφελος στον παίκτη. Στην κατηγορία 
αυτή εντάσσονται και όλα όσα έχουν χαρακτηριστεί ως 
"τεχνικά παίγνια" σύμφωνα με τις διατάξεις του β.δ. 29/ 
1971 (Α 21). Τα Τεχνικά - Ψυχαγωγικά Παίγνια απαγορεύ¬ 
εται να διαθέτουν σύστημα υπολογισμού, καταγραφής 
και απόδοσης οικονομικού οφέλους στον παίκτη. 

Τυχερό Παίγνιο είναι το παίγνιο που χαρακτηρίζεται 
ως τέτοιο, από τις κείμενες διατάξεις. 

Υπεύθυνος Εκμετάλλευσης είναι το φυσικό πρόσωπο, 
το οποίο ευθύνεται αλληλέγγυα και σε ολόκληρο με τον 
Φορέα Εκμετάλλευσης για την τήρηση των διατάξεων 
του ν.4002/2011 (Α 180) και του Κανονισμού, σύμφωνα 
με τα προβλεπόμενα στο άρθρο 20. 

Φορέας Εκμετάλλευσης είναι το φυσικό ή νομικό πρό¬ 
σωπο, το οποίο ασκεί την Εκμετάλλευση. Προκειμένου 
για Μικτούς Χώρους, στην έννοια του Φορέα Εκμετάλ¬ 
λευσης εμπίπτει και το πρόσωπο που ασκεί την κύρια 
δραστηριότητα στους Χώρους αυτούς, εφόσον έχει αι- 
τηθεί στην Ε.Ε.Ε.Π. την Πιστοποίηση του Καταστήματος. 

Αρθρο 2 

ΠΕΔΙΟ ΕΦΑΡΜΟΓΗΣ - ΓΕΝΙΚΕΣ ΑΡΧΕΣ 

2.1 Πεδίο εφαρμογής του Κανονισμού είναι η ρύθμιση 
θεμάτων διεξαγωγής και ελέγχου των Ηλεκτρονικών 
Τεχνικών - Ψυχαγωγικών Παιγνίων και Παιγνιομηχα- 
νημάτων με σκοπό την εμπορική τους Εκμετάλλευση. 
Η Εκμετάλλευση γίνεται μόνον με Πιστοποιημένα Παι- 
γνιομηχανήματα και Πιστοποιημένα Παίγνια, σε Πιστο¬ 
ποιημένα Καταστήματα. 

2.2 Στο πεδίο εφαρμογής του Κανονισμού δεν εμπί¬ 
πτουν τα Τεχνικά - Ψυχαγωγικά Παίγνια που διεξάγο¬ 
νται μέσω του διαδικτύου. 

2.3 Οι Φορείς Εκμετάλλευσης διασφαλίζουν ότι, κατά 
τη διεξαγωγή των Πιστοποιημένων Παιγνίων, τηρού¬ 
νται όλοι οι προβλεπόμενοι κανόνες ασφαλείας για 
την εγκατάσταση και λειτουργία των Πιστοποιημένων 
Παιγνιομηχανημάτων, προστατεύονται τα δικαιώματα 
των καταναλωτών, οι ανήλικοι, καθώς και ότι η όλη 
διαχείρισή τους είναι σύμφωνη με τις διατάξεις του 
Κανονισμού και τους κανόνες της δημόσιας τάξης. 

2.4 Η Πιστοποίηση καταστήματος αφορά αποκλειστικά 
και μόνο την καταλληλότητα των χώρων με βάση τα 
προβλεπόμενα στον Κανονισμό. 

2.5 Τα προβλεπόμενα στον Κανονισμό έγγραφα δια- 
κινούνται κατ’ αρχήν σε έγχαρτη μορφή. Εναλλακτικά, 
για τις διαδικασίες αδειοδότησης και Πιστοποίησης 
που προβλέπονται στον Κανονισμό, η Ε.Ε.Ε.Π. μπορεί 
να εφαρμόζει ηλεκτρονικό σύστημα διαχείρισης. 

2.6 Μεταβολές και περιστατικά που αφορούν την 
Εκμετάλλευση και τα Παιγνιομηχανήματα, Παίγνια και 
Καταστήματα, για τα οποία, κατά τον Κανονισμό και τις 
οδηγίες της Ε.Ε.Ε.Π., δεν απαιτείται έγκριση, γνωστο¬ 
ποιούνται στην Ε.Ε.Ε.Π. εντός επτά (7) ημερών, εκτός αν 
ορίζεται διαφορετικά σε επί μέρους διατάξεις. Σε κάθε 
περίπτωση, η Ε.Ε.Ε.Π. ελέγχειτις δηλωθείσες μεταβολές 
των στοιχείων της Εκμετάλλευσης και κρίνει εάν με 
βάση αυτές απαιτείται ανανέωση της Άδειας ή των 
Πιστοποιήσεων, σύμφωνα με τον Κανονισμό. 

2.7 Τα ποσά των προβλεπόμενων στον Κανονισμό τε¬ 
λών και παραβολών καθορίζονται με απόφαση του κατά 
το νόμο αρμοδίου οργάνου. 

2.8 Τέλη και παράβολα που έχουν καταβληθεί, σύμ¬ 
φωνα με τις κείμενες διατάξεις και τον Κανονισμό, δεν 
επιστρέφονται, για οποιονδήποτε λόγο. 

2.9 Η Ε.Ε.Ε.Π., κατά την κρίση της, μπορεί να δια¬ 
σταυρώνει, συνολικά ή δειγματοληπτικά, την ακρίβεια 
των στοιχείων που δηλώνονται ή/και υποβάλλονται στο 
πλαίσιο εφαρμογής του Κανονισμού. 

Αρθρο 3 

ΠΡΟΣΤΑΣΙΑ ΑΝΗΛΙΚΩΝ 

3.1 Οι ανήλικοι δεν επιτρέπεται να χρησιμοποιούν τα 
Πιστοποιημένα Παιγνιομηχανήματα για τη διεξαγωγή 
Πιστοποιημένων Παιγνίων κατά τις ώρες από 24.00 κάθε 
ημέρας έως 9.00 της επομένης. 


3.2 Ο Φορέας Εκμετάλλευσης και ο Υπεύθυνος Εκμε¬ 
τάλλευσης, δεν επιτρέπουν στους ανήλικους να παίζουν 
Παίγνια ακατάλληλα για την ηλικία τους, σύμφωνα με 
την άδεια χρήσης ηλικιακής διαβάθμισης της παρα¬ 
γράφου 3.3 ή, στις περιπτώσεις που η παραπάνω άδεια 
δεν υπάρχει, σύμφωνα με τις Περιγραφικές Ενδείξεις 
του Παιγνίου και οφείλουν αποθαρρύνουν την αλόγιστη 
χρήση των Παιγνίων από ανηλίκους. 

3.3 Η καταλληλότητα της ηλικίας για τη συμμετοχή 
στο Παίγνιο, ορίζεταιστην άδεια χρήσης επισήμανσης 
ηλικιακής διαβάθμισης του Παιγνίου που έχει χορηγηθεί 
στον Κατασκευαστή του, σύμφωνα με το «Πανευρωπαϊ¬ 
κό Σύστημα Πληροφόρησης για τα Ηλεκτρονικά Παιγνί¬ 
δια» (Ραη-ΕυίΌρθαηΘαπίθΙηίοπηαίΙοη - “ΡΕΘΙ”). 

3.4 Σε κάθε Παιγνιομηχάνημα, στο οποίο εγκαθίστα¬ 
νται Παίγνια που έχουν λάβει άδεια χρήσης επισήμαν¬ 
σης ηλικιακής διαβάθμισης σύμφωνα με την παράγραφο 
3.3, αναγράφεται το επιτρεπόμενο όριο ηλικίας για τη 
συμμετοχή στα Παίγνια αυτά, σε εμφανές σημείο, είτε 
επ’ αυτού είτε στη θέση, στην οποία έχει τοποθετηθεί. 

3.5 Παιγνιομηχανήματα,στα οποία εγκαθίστανται Παί- 
γνια που επιτρέπεται να παίζουν ανήλικοι, σύμφωνα με 
την άδεια χρήσης επισήμανσης ηλικιακής διαβάθμισης 
της παραγράφου 3.3, τοποθετούνταισε ορισμένο δια- 
κριτό χώρο των Πιστοποιημένων Καταστημάτων, που 
υπόκειται σε συνεχή παρακολούθηση και άμεση επο- 
πτεία με ευθύνη του Υπεύθυνου Εκμετάλλευσης. 

3.6 Στον χώρο της παραγράφου 3.5, αναρτάται υπο¬ 
χρεωτικά ειδική σήμανση. Η ειδική σήμανση αναγράφει 
ότι ο χώρος προορίζεται για ανηλίκους και τα Παίγνια 
που διεξάγονται σε αυτόν έχουν άδεια ηλικιακής δια- 
βάθμισης σύμφωνα με την παράγραφο 3.3 ή/και, στην 
περίπτωση που δεν έχουν την άδεια αυτή, δεν φέρουν 
κανένα από τα στοιχεία των Περιγραφικών Ενδείξεων. 
Η Ε.Ε.Ε.Π. με απόφασή της μπορεί να αναπροσαρμόζει 
το περιεχόμενο της σήμανσης της παραγράφου αυτής. 

3.7 Παιγνιομηχανήματα, τα οποία φέρουν ή στα οποία 
εγκαθίστανται Παίγνια που δεν έχουν λάβει άδεια χρή¬ 
σης επισήμανσης ηλικιακής διαβάθμισης, απαγορεύεται 
να τοποθετηθούν, στον διακριτό χώρο της παραγράφου 
3.5, εφόσον φέρουν τουλάχιστον ένα από τα στοιχεία 
των Περιγραφικών Ενδείξεων. 

3.8 Ο Φορέας Εκμετάλλευσης, ο Υπεύθυνος Εκμετάλ¬ 
λευσης, φέρουν από κοινού και εις ολόκληρον ο καθένας 
από αυτούς την ευθύνη για την τήρηση των διατάξεων 
του άρθρου αυτού. 

Αρθρο 4 

ΕΜΠΟΡΙΚΗ ΕΠΙΚΟΙΝΩΝΙΑ 

4.1 Η Εμπορική Επικοινωνία και οι επιμέρους ενέργειές 
της πρέπει να υλοποιούνται με βασικό, ανάμεσα στα 
άλλα, κριτήριο την προστασία των ανηλίκων και να 
περιλαμβάνουν, με εύληπτο τρόπο, ρητή αναφορά στην 
ηλικιακή διαβάθμιση των Παιγνίων που προβάλλονται. 

4.2 Η Εμπορική Επικοινωνία πρέπει ρητά να αναφέρει 
το γεγονός ότι τα Παίγνια είναι Πιστοποιημένα από 
την Ε.Ε.Ε.Π.. 

4.3 Η Εμπορική Επικοινωνία δεν επιτρέπεται να πε¬ 
ριλαμβάνει αναφορές, παραστάσεις και υπαινιγμούς 
που συνδέουν τα Παίγνια με Τυχερά Παίγνια ή με την 
απόκτηση οποιουδήποτε κέρδους των παικτών από τη 
διεξαγωγή τους. 

4.4 Δεν επιτρέπεται η διενέργεια Εμπορικής Επικοινω¬ 
νίας που περιλαμβάνει αναφορά σε Παίγνια, τα οποία 
δεν έχουν λάβει άδεια χρήσης ηλικιακής διαβάθμισης 
σύμφωνα με τις διατάξεις των παραγράφων 3.3 και 3.4 
του Κανονισμού. 

4.5 Η Ε.Ε.Ε.Π. μπορεί να επιβάλλει την άμεση διακοπή 
οποιοσδήποτε ενέργειας Εμπορικής Επικοινωνίας, η 
οποία αντίκειται στις κείμενες διατάξεις και στον Κα¬ 
νονισμό, λαμβάνοντας κάθε αναγκαίο προς τούτο μέτρο. 

ΚΕΦΑΛΑΙΟ Β 

ΦΟΡΕΙΣ ΕΚΜΕΤΑΛΛΕΥΣΗΣ 
Αρθρο 5 

ΑΔΕΙΑ ΕΚΜΕΤΑΛΛΕΥΣΗΣ 

5.1 Για την Εκμετάλλευση Παιγνίων με Παιγνιομηχανή- 
ματα εκδίδεται Αδεια Εκμετάλλευσης από την Ε.Ε.Ε.Π.. 

5.2 Φορέας Εκμετάλλευσης μπορεί να είναι ατομική 
επιχείρηση ή νομικό πρόσωπο, με τη μορφή προσωπικής 
ή κεφαλαιουχικής εταιρίας, που φορολογείται σύμφωνα 
με τις γενικές διατάξεις του ν. 2238/1994 (Α' 151). Δεν 
επιτρέπεται η χορήγηση Αδειας Εκμετάλλευσης σε νο¬ 
μικά πρόσωπα μη κερδοσκοπικού χαρακτήρα. 

5.3 Τα φυσικά πρόσωπα που ασκούν τη διοίκηση ή τη 
διαχείριση των επιχειρήσεων που αιτούνται ή διαθέτουν 
Αδεια Εκμετάλλευσης δεν πρέπει να έχουν: 

α) καταδικασθεί τελεσίδικα για κακούργημα ή σε 
οποιαδήποτε ποινή για κλοπή, υπεξαίρεση, απάτη, απι¬ 
στία, αποδοχή και διάθεση προϊόντων εγκλήματος, εκ¬ 
βίαση, πλαστογραφία, ενεργητική ή παθητική δωροδο¬ 
κία, επικίνδυνη ή βαριά σωματική βλάβη, παρασιώπηση 
εγκλήματος, έγκλημα περί το νόμισμα, κοινώς επικίνδυ¬ 
νο έγκλημα, έγκλημα κατά της προσωπικής ελευθερίας, 
έγκλημα κατά της γενετήσιας ελευθερίας, έγκλημα οι¬ 
κονομικής εκμετάλλευσης της γενετήσιας ζωής, καθώς 
και για έγκλημα που προβλέπεται στη νομοθεσία περί 
ναρκωτικών, όπλων, εκρηκτικών υλών και φοροδιαφυγής, 

β) καταδικαστεί τελεσίδικα σε οποιαδήποτε ποινή για 
έγκλημα που προβλέπεται στο ισχύον νομοθετικό και 
κανονιστικό πλαίσιο περί παιγνίων. 

Αρθρο 6 

ΥΠΟΧΡΕΩΣΕΙΣ ΤΟΥ ΦΟΡΕΑ ΕΚΜΕΤΑΛΛΕΥΣΗΣ 

6.1 Ο Φορέας Εκμετάλλευσης υποχρεούται να συμμορ¬ 
φώνεται με τις διατάξεις του νόμου και του Κανονισμού, 
καθώς και με κάθε σχετική οδηγία ή κανόνες δεοντο¬ 
λογίας που εκδίδονται από την Ε.Ε.Ε.Π.. 

6.2 Ο Φορέας Εκμετάλλευσης οφείλει ιδιαίτερα: 

6.2.1 Να λαμβάνει όλα τα απαραίτητα μέτρα, ώστε οι 
ανήλικοι να παίζουν,αποκλειστικά, Παίγνια κατάλληλα 
για την ηλικία τους. 

6.2.2 Να αποθαρρύνει την αλόγιστη χρήση των Παι- 
γνίων. 

6.2.3 Να εκμεταλλεύεται μόνο Πιστοποιημένα Παιγνιο- 
μηχανήματα, μέσω των οποίων διεξάγονται Πιστοποιη¬ 
μένα Παίγνια, και τα οποία είναι εγκατεστημένα και λει¬ 
τουργούν αποκλειστικά σε Πιστοποιημένα Καταστήματα. 

6.2.4 Να αποκλείει τη χρήση των Παιγνιομηχανημάτων 
για τη διεξαγωγή Τυχερών Παιγνίων ή την παραλλαγή 
των Ηλεκτρονικών Τεχνικών - Ψυχαγωγικών Παιγνίων 
σε Τυχερά. 

6.2.5 Να λαμβάνει όλα τα απαραίτητα μέτρα, ώστε να 
μηνσυνομολογούνται Στοιχήματα μεταξύ των παικτών 
ή/ και τρίτων ή θεσπίζονταιέπαθλα για τους παίκτες. 


6.2.6 Να διασφαλίζει ότι τα Παιγνιομηχανήματα και 
Παίγνια λειτουργούν σύμφωνα με τους όρους και τις 
προϋποθέσεις της Πιστοποίησης. 

6.2.7 Να διακόψει αμέσως τη λειτουργία του Παιγνιο- 
μηχανήματος και να μην το θέσει σε επαναλειτουργία 
πριν αντιμετωπιστεί πλήρως το πρόβλημα και διασφα¬ 
λιστεί ότι το Παιγνιομηχάνημα εξακολουθεί να πληροί 
όλες τις προϋποθέσεις Πιστοποίησής του, στην περί¬ 
πτωση που διαπιστώσει: 

α) πρόσβαση στα σημεία ρύθμισης ή στο λογισμικό 
των Πιστοποιημένων Παιγνίων και Παιγνιομηχανημά- 
των από οποιοδήποτε πρόσωπο, πλην Πιστοποιημένου 
Τ εχνικού, 

β) δυσλειτουργία ενός Παιγνιομηχανήματος, η οποία 
δεν επιτρέπει τη διεξαγωγή των Παιγνίων σύμφωνα με 
τον Κανονισμό, 

γ) φθορές που επηρεάζουν την ασφαλή λειτουργία 
ενός Παιγνιομηχανήματος, 

6.2.8 Να γνωστοποιήσει αμέσως το συμβάν στην 
Ε.Ε.Ε.Π. και να θέσει το Παιγνιομηχάνημα εκτός λει¬ 
τουργίας, στην περίπτωση που διαπιστώσει απόσπαση, 
αλλοίωση, παραποίηση ή καταστροφή του σήματος του 
άρθρου 15. Για τη χορήγηση νέου σήματος, απαιτείται 
υποβολή στην Ε.Ε.Ε.Π. αιτιολογημένης αίτησης επανέκ- 
δοσης. 

6.2.9 Να γνωστοποιήσει αμέσως το συμβάν στην 
Ε.Ε.Ε.Π. στην περίπτωση που διαπιστώσει απόσπαση, 
αλλοίωση, παραποίηση ή καταστροφή του σήματος 
του άρθρου 22. Για τη χορήγηση νέου σήματος, απαι¬ 
τείται υποβολή στην Ε.Ε.Ε.Π. αιτιολογημένης αίτησης 
επανέκδοσης. 

6.2.10 Να εξασφαλίζει ότι παρέχεται στα εξουσιοδο¬ 
τημένα όργανα της Ε.Ε.Ε.Π. πλήρης και απρόσκοπτη 
πρόσβαση στα Καταστήματα και τις εγκαταστάσεις 
του, καθώς και στα Παιγνιομηχανήματα και Παίγνια που 
περιλαμβάνει η Εκμετάλλευση. 

Αρθρο 7 
ΜΗΤΡΩΟ 

7.1 Το Μητρώο της Ε.Ε.Ε.Π. τηρείται ηλεκτρονικά και 
είναι προσβάσιμο και δεκτικό επεξεργασίας μόνο από 
εξουσιοδοτημένα πρόσωπα. Η τήρηση του Μητρώου 
γίνεται με τρόπο που διασφαλίζει την ακρίβεια και ακε¬ 
ραιότητα των στοιχείων και τη δυνατότητα ανάκτησης 
των δεδομένων του. Στο Μητρώο καταχωρούνται τα 
στοιχεία της παραγράφου 7.2. 

7.2 Ο Φορέας Εκμετάλλευσης, ενημερώνει υποχρεω¬ 
τικά,το Μητρώο για: 

7.2.1 τα Παιγνιομηχανήματα που περιλαμβάνει η Εκ¬ 
μετάλλευση, 

7.2.2 τον κωδικό Πιστοποίησης κάθε Παιγνιομηχανή- 
ματος, 

7.2.3 τον κωδικό του Καταστήματος, στο οποίο θα 
εγκατασταθεί κάθε Παιγνιομηχάνημα, 

7.2.4 τον κωδικό Πιστοποίησης κάθε Παιγνίου που παί¬ 
ζεται σε Παιγνιομηχάνημα, 

7.2.5 τον τρόπο με τον οποίο έχει αποκτήσει τα νόμιμα 
δικαιώματα για τη χρήση των Παιγνιομηχανημάτων και 
Παιγνίων που περιλαμβάνονται στην Εκμετάλλευση(αγορά, 
μίσθωση, παραχώρηση δικαιωμάτων χρήσης, κ.λπ.), 

7.2.6 εκτός των παραπάνω, όλες τις μεταβολές που 
επήλθαν στα στοιχεία της Εκμετάλλευσης, για τις οποί¬ 
ες, κατά τον Κανονισμό και τις οδηγίες της Ε.Ε.Ε.Π., δεν 
απαιτείται έγκριση. 

7.3 Η μετακίνηση των Παιγνιομηχανημάτων μεταξύ 
Καταστημάτων ή/και της Αποθήκης του Φορέα Εκμετάλ¬ 
λευσης ή/και σε ειδικό χώρο/εγκατάσταση επισκευής, 
επιτρέπεται μόνο κατόπιν προηγούμενης ενημέρωσης 
του Μητρώου. 

7.4 Η ενημέρωση των στοιχείων του Μητρώου συνο¬ 
δεύεται από τα κατά περίπτωση απαραίτητα δικαιολο- 
γητικά και υπέχει θέση γνωστοποίησης στην Ε.Ε.Ε.Π.. 

Άρθρο 8 

ΔΙΑΔΙΚΑΣΙΑ ΕΚΔΟΣΗΣ ΑΔΕΙΑΣ ΕΚΜΕΤΑΛΛΕΥΣΗΣ 

8.1 Για την έκδοση Άδειας Εκμετάλλευσης υποβάλλε¬ 
ται αίτηση στην Ε.Ε.Ε.Π.. 

8.2 Η αίτηση έκδοσης Αδειας Εκμετάλλευσης περι¬ 
λαμβάνει: 

8.2.1 Τα στοιχεία του αιτούντος. 

8.2.2 Τον αριθμό Παιγνιομηχανημάτων που περιλαμ¬ 
βάνει η Εκμετάλλευση. 

8.3 Η αίτηση συνοδεύεται από: 

8.3.1 Υπεύθυνη δήλωση του αιτούντος την Άδεια ή του 
νόμιμου εκπροσώπου του, θεωρημένη για το γνήσιο της 
υπογραφής του, με την οποία δηλώνεται ότι: 

α) όλα τα στοιχεία που περιλαμβάνονται στην αίτηση, 
καθώς και εκείνα που τη συνοδεύουν, είναι αληθή, και 
ότι η υπεύθυνη δήλωση του σημείου 8.3.2 υποβάλλεται 
από όλους τους υπόχρεους, 

β) έχει λάβει γνώση του Κανονισμού και της υποχρέ¬ 
ωσής του να λειτουργεί σύμφωνα με τις διατάξεις του. 

8.3.2 Υπεύθυνη δήλωση όλων των φυσικών προσώπων 
που ασκούν τη διοίκηση, τη διαχείριση ή την εκπρο¬ 
σώπηση του αιτούντος την Άδεια, θεωρημένη για το 
γνήσιο της υπογραφής τους, με την οποία δηλώνεται 
ότι το καθένα από αυτά: 

α) δεν έχει καταδικασθεί τελεσίδικα για κακούργημα 
ή σε οποιαδήποτε ποινή για κλοπή, υπεξαίρεση, απάτη, 
απιστία, αποδοχή και διάθεση προϊόντων εγκλήματος, 
εκβίαση, πλαστογραφία, ενεργητική ή παθητική δωρο¬ 
δοκία, επικίνδυνη ή βαριά σωματική βλάβη, παρασιώ¬ 
πηση εγκλήματος, έγκλημα περί το νόμισμα, κοινώς 
επικίνδυνο έγκλημα, έγκλημα κατά της προσωπικής 
ελευθερίας, έγκλημα κατά της γενετήσιας ελευθερίας, 
έγκλημα οικονομικής εκμετάλλευσης της γενετήσιας 
ζωής, καθώς και για έγκλημα που προβλέπεται στη νο¬ 
μοθεσία περί ναρκωτικών, όπλων, εκρηκτικών υλών και 
φοροδιαφυγής, 

β) δεν έχει καταδικαστεί τελεσίδικα σε οποιαδήποτε 
ποινή για έγκλημα που προβλέπεται στο ισχύον νομο¬ 
θετικό και κανονιστικό πλαίσιο περί παιγνίων. 

8.3.3 Ευκρινή φωτοαντίγραφα, σύμφωνα με τα προβλε- 
πόμενα στην παράγραφο 2 του άρθρου 11 του ν. 2690/ 
1999 (Α 45), όπως αντικαταστάθηκε με την παράγραφο 
2 του άρθρου 1 του ν.4250/2014 (Α 74) και ισχύει: 

α) της βεβαίωσης έναρξης ή τροποποίησης δραστη¬ 
ριότητας της αρμόδιας Δ.Ο.Υ., 

β) στην περίπτωση νομικού προσώπου, το καταστα¬ 
τικό και τα νομιμοποιητικά έγγραφατων φυσικών προ¬ 
σώπων που ασκούν τη διοίκηση, τη διαχείριση ή την 
εκπροσώπηση του αιτούντος την Αδεια. 

8.3.4 Αποδεικτικό καταβολής του προβλεπόμενου τέλους. 


8.4 Στην περίπτωση που ο αϊτών την Άδεια Εκμε¬ 
τάλλευσης έχει έδρα στην αλλοδαπή, προσκομίζονται 
ισοδύναμα έγγραφα της αρμόδιας αρχής της χώρας 
εγκατάστασης, σε επίσημη μετάφραση στην ελληνική 
γλώσσα. 

8.5 Η χορηγούμενη από την Ε.Ε.Ε.Π. Αδεια Εκμετάλ¬ 
λευσης ισχύει από την επομένη της έκδοσής της και 
για αόριστο χρόνο. Η Αδεια διατηρείται ισχυρή υπό 
την προϋπόθεση ότι τηρούνται οι όροι του Κανονισμού 
και καταβάλλονται τα κατά περίπτωση προβλεπόμενα 
ετήσια τέλη του άρθρου 9. 

8.6 Σε περίπτωση μεταβολής οποιοσδήποτε από τα 
παραπάνω στοιχεία, που έχουν ληφθεί υπόψη για την 
έκδοση της Αδειας Εκμετάλλευσης, υποβάλλεται αί¬ 
τηση ανανέωσης των όρων της Αδειας στην Ε.Ε.Ε.Π.. 
Την αίτηση ανανέωσης συνοδεύουν στοιχεία τεκμη¬ 
ρίωσης των τυχόν μεταβολών που προέκυψαν και το 
προβλεπόμενο, κατά περίπτωση, παράβολο. Ελάσσονες 
μεταβολές που δεν επηρεάζουν την Πιστοποίηση, όπως 
ενδεικτικά: η αλλαγή στη διεύθυνση κατοικίας του Υπεύ¬ 
θυνου Επικοινωνίας, η αλλαγή τηλεφώνου επικοινωνίας, 
η μεταβολή των στοιχείων τοποθεσίας των εγκατα- 
στάσεων/αποθηκών,η αλλαγή διακριτικού τίτλου κ.λπ., 
γνωστοποιούνται στην Ε.Ε.Ε.Π. με ευθύνη του κατόχου 
της Αδειας, εντός επτά (7) ημερών από την ημερομηνία 
που επήλθαν. Η ενημέρωση του Μητρώου του άρθρου 7 
υπέχει θέση γνωστοποίησης των παραπάνω ελάσσονων 
μεταβολών.Σε κάθε περίπτωση εφαρμόζεται η διάταξη 
της παραγράφου 2.6. 

Αρθρο 9 

ΤΕΛΗ ΕΚΜΕΤΑΛΛΕΥΣΗΣ 

9.1 Γ ια την υποβολή αίτησης έκδοσης ή ανανέωσης 
των όρων Αδειας Εκμετάλλευσης προκαταβάλλεται 
εφάπαξ τέλος. 

9.2 Για την έκδοση της Αδειας Εκμετάλλευσης προ¬ 
καταβάλλεται ετήσιο τέλος διενέργειας Ηλεκτρονικών 
Τεχνικών - Ψυχαγωγικών Παιγνίων με Παιγνιομηχανή- 
ματα για κάθε Πιστοποιημένο Παιγνιομηχάνημα που 
περιλαμβάνεται σε αυτήν. 

9.3 Σε περίπτωση προσθήκης Παιγνιομηχανημάτων 
στην Εκμετάλλευση, προκαταβάλλεται ετήσιο τέλος 
διενέργειας Ηλεκτρονικών Τεχνικών - Ψυχαγωγικών Παι- 
γνίων με Παιγνιομηχανήματα για κάθε Παιγνιομηχάνημα 
που προστίθεται σε αυτήν. 

9.4 Το ετήσιο τέλος καταβάλλεται κατόπιν σχετικής 
ειδοποίησης της Ε.Ε.Ε.Π., με την οποία ο αϊτών ενημε¬ 
ρώνεται ότι η αίτησή του έχει, κατ’ αρχήν, ελεγχθεί και 
πληροί τις λοιπές προϋποθέσεις του Κανονισμού. Μη 
καταβολή του κατά περίπτωση διαμορφούμενου ετή¬ 
σιου τέλους, συνεπάγεται μη έκδοση ή μη ανανέωση 
της Άδειας. 

9.5 Μετά την πρώτη καταβολή, το κατά περίπτωση 
διαμορφούμενο ετήσιο τέλος καταβάλλεται με ευθύ¬ 
νη του Φορέα Εκμετάλλευσης, το αργότερο μέχρι την 
ημερομηνία λήξης ενός (1) έτους από την κάθε φορά 
καταβολή του. Μη εμπρόθεσμη καταβολή του κατά πε¬ 
ρίπτωση διαμορφούμενου ετήσιου τέλους, επιφέρει την 
αυτοδίκαιη ανάκληση της Αδειας Εκμετάλλευσης. 

9.6 Η διαδικασία καταβολής των προβλεπόμενων τε¬ 
λών και παραβολών περιγράφεται στην παράγραφο 

32.2 του Κανονισμού. 

ΚΕΦΑΛΑΙΟ Γ 

ΠΙΣΤΟΠΟΙΗΣΗ ΗΛΕΚΤΡΟΝΙΚΩΝ ΤΕΧΝΙΚΩΝ - 
ΨΥΧΑΓΩΓΙΚΩΝ ΠΑΙΓΝΙΩΝ 

Αρθρο 10 

ΠΙΣΤΟΠΟΙΗΣΗ ΠΑΙΓΝΙΩΝ 

10.1 Κάθε Ηλεκτρονικό Τεχνικό - Ψυχαγωγικό Παίγνιο 
με Παιγνιομηχανήματα, που πρόκειται να εγκατασταθεί 
ή που είναι εγκαταστημένο και παίζεται σε Πιστοποι¬ 
ημένα Καταστήματα, πρέπει να είναι Πιστοποιημένο 
από την Ε.Ε.Ε.Π.. 

10.2 Η Πιστοποίηση χορηγείται στον Κατασκευαστή 
ή Εισαγωγέα ή σε όποιον έχει με νόμιμο τρόπο την 
κυριότητα ή το δικαίωμα εκμετάλλευσης του Παιγνίου 
και υποβάλει σχετική αίτηση. 

10.3 Θεωρούνται Πιστοποιημένα τα Ηλεκτρονικά Τεχνι- 
κά-Ψυχαγωγικά Παίγνια για τα οποία έχει ήδη εκδοθεί 
πιστοποίηση άλλων εθνικών αρχών, αναγνωρισμένων 
διεθνών ή ευρωπαϊκών οργανισμών ή οργανισμών πι¬ 
στοποίησης με τους οποίους η Ε.Ε.Ε.Π. έχει υπογράψει 
συμφωνία αναγνώρισης. 

10.4 Η Ε.Ε.Ε.Π. συγκροτεί σχετικό κατάλογο, που αναρ- 
τάται στον διαδικτυακό της τόπο, στον οποίο περιλαμ¬ 
βάνονται τα Πιστοποιημένα Παίγνια. 

Αρθρο 11 

ΠΡΟΫΠΟΘΕΣΕΙΣ ΠΙΣΤΟΠΟΙΗΣΗΣ ΠΑΙΓΝΙΩΝ 

11.1 Ένα Ηλεκτρονικό Τεχνικό-Ψυχαγωγικό Παίγνιο, για 
να λάβει Πιστοποίηση από την Ε.Ε.Ε.Π., πρέπει να πληροί 
όλες τις παρακάτω προϋποθέσεις: 

11.1.1 Να αποτελεί εφαρμογή λογισμικού που ενσωμα¬ 
τώνεται ή εγκαθίσταται σε ηλεκτρονικά υποστηρικτικά 
μέσα (ίΐ3Γά\Λ/3Γβ), η οποία, όταν εκτελείται, επηρεάζεται 
αποκλειστικά ή κατά κύριο λόγο από την τεχνική ή 
πνευματική ικανότητα του παίκτη, δηλαδή τις γνώσεις, 
τις επιλογές και τις δεξιότητές του. Οποιαδήποτε εφαρ¬ 
μογή λογισμικού που ενσωματώνεται ή εγκαθίσταται σε 
Παιγνιομηχάνημα, η οποία δεν επηρεάζει την εξέλιξη του 
παιγνίου και δεν επηρεάζεται άμεσα από τον παίκτη, δεν 
θεωρείται Ηλεκτρονικό Τεχνικό-Ψυχαγωγικό Παίγνιο. 

11.1.2Έχει αμιγώς τεχνικό - ψυχαγωγικό χαρακτήρα και 
σε οποιοδήποτε στάδιο της διεξαγωγής του δεν είναι 
ούτε παραλλάσσεται σε Τυχερό Παίγνιο. 

11.1.3'Εχει λάβει άδεια χρήσης επισήμανσης ηλικιακής 
διαβάθμισης σύμφωνα με το «Πανευρωπαϊκό Σύστημα 
Πληροφόρησης για τα Ηλεκτρονικά Παιγνίδια» (Ραπ- 
ΕυΐΌρθβηΘθίτίθΙηίοΐΊΤίΒΐίοη - “ΡΕΟΙ”). 

11.1.4 Στην περίπτωση που δεν διαθέτει άδεια χρήσης 
επισήμανσης ηλικιακής διαβάθμισης, το περιεχόμενό του 
έχει ελεγχθεί από τα πρόσωπα της παραγράφου 10.2, 
ως προς τις Περιγραφικές Ενδείξεις που περιλαμβάνει. 

11.1.5 Διαθέτει το σύνολο των πληροφοριών, οδηγιών 
και λοιπών στοιχείων που αφορούν στη χρήση και διε¬ 
ξαγωγή του Παιγνίου. 

Άρθρο 12 

ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΠΑΙΓΝΙΩΝ 

12.1 Πιστοποίηση Παιγνίου χορηγείται ύστερα από αί¬ 
τηση των προσώπων της παραγράφου 10.2. Η αίτηση 
περιλαμβάνει: 

12.1.1 Τα στοιχεία του προσώπου που την υποβάλλει. 

12.1.2 Τη μοναδική εμπορική ονομασία του προς πι¬ 
στοποίηση Παιγνίου (ονομασία και αριθμός έκδοσης). 


12.1.3 Το θέμα, τον χαρακτήρα και την ηλικιακή δια- 
βάθμιση του Παιγνίου (εφόσον υπάρχει). 

12.1.4 Τις Περιγραφικές Ενδείξεις του Παιγνίου είτε 
με βάση την άδεια ηλικιακής διαβάθμισης είτε, στην 
περίπτωση που η άδεια αυτή δεν υπάρχει, με βάση τον 
έλεγχο της παραγράφου 11.1.4. 

12.2 Η αίτηση συνοδεύεται από: 

12.2.1 Αποδεικτικό καταβολής του παράβολου αίτησης 
για την Πιστοποίηση του Παιγνίου. 

12.2.2 Υπεύθυνη δήλωση του νομίμου εκπροσώπου του 
αιτούντος, θεωρημένη για το γνήσιο της υπογραφής 
του, με την οποία δηλώνεται: 

α) ότι όλα τα στοιχεία που περιλαμβάνονται στην αί¬ 
τηση, καθώς και εκείνα που τη συνοδεύουν, είναι αληθή, 

β) η ταξινόμηση που έχει λάβει το Παίγνιο με βάση 
την άδεια χρήσης επισήμανσης ηλικιακής διαβάθμισής 
του, εφόσον υπάρχει, σύμφωνα με το «Πανευρωπαϊκό 
Σύστημα Πληροφόρησης για τα Ηλεκτρονικά Παιγνίδια» 
(Ρ3π-ΕυΓορθ3ηθ3πηθΙηίθΓπη3ΐίοη - “ΡΕΟΙ”) ή, 

γ) στην περίπτωση των παιγνίων που δεν έχουν λά¬ 
βει άδεια χρήσης επισήμανσης ηλικιακής διαβάθμισης 
σύμφωνα με την παράγραφο 3.2, ο αϊτών δηλώνει επι¬ 
πρόσθετα ότι εξέτασε το περιεχόμενο του παιγνίου και 
ότι κατά την εξέταση αυτή,διαπίστωσε ότι αυτό δεν 
φέρει ή φέρει, μία ή περισσότερες Περιγραφικές Εν- 
δείξεις(απαριθμεί και περιγράφει, με συνοπτικό τρόπο, 
τις Ενδείξεις αυτές, καθώς και τις ενότητες ή/ και τα 
σημεία του περιεχομένου, στα οποία διαπίστωσε την 
ύπαρξή τους). 

12.2.3 Υπεύθυνη δήλωση Πιστοποιημένου Τεχνικού, 
θεωρημένη για το γνήσιο της υπογραφής του, με την 
οποία δηλώνεται ότι εξέτασε το πρωτότυπο δείγμα 
του παιγνίου που συνοδεύει την αίτηση και ότι αυτό 
(αναγράφεται η πλήρης ονομασία του Παιγνίου), σε όλα 
τα στάδια και φάσεις διεξαγωγής του, δεν είναι Τυχερό 
Παίγνιο. 

12.2.4 Για τους Εισαγωγείς και τους νόμιμους κατό¬ 
χους σύμφωνα με τα προβλεπόμενα στην παράγραφο 
10.2, έγγραφα, από τα οποία αποδεικνύεται η, με νόμιμο 
τρόπο,κατοχή της κυριότητας ή τουδικαιώματος εκμε¬ 
τάλλευσης του Παιγνίου. 

12.2.5 Για τους Κατασκευαστές, αντίγραφο της άδειας 
χρήσης επισήμανσης ηλικιακής διαβάθμισης σύμφωνα με 
το με το «Πανευρωπαϊκό Σύστημα Πληροφόρησης για τα 
Ηλεκτρονικά Παιγνίδια» (Ραπ-ΕυίΌρθβηΟεηηΘίηίοπηΒΐίοη 
- “ΡΕΟΙ”), εφόσον υπάρχει. 

12.2.6 Αναλυτική περιγραφή με τις τεχνικές και λει¬ 
τουργικές προδιαγραφές κάθε Παιγνίου, τις οδηγίες 
χρήσης, τον τρόπο διεξαγωγής, τη δομή και τους κανό¬ 
νες του Παιγνίου, όπως προσδιορίζονται από τον κατα¬ 
σκευαστή τους, στην ελληνική γλώσσα. Στην περίπτωση 
που δεν υφίσταται μετάφρασή τους στην ελληνική, οι 
τεχνικές και λειτουργικές προδιαγραφές του Παιγνίου 
μπορούν να υποβληθούν στην αγγλική γλώσσα. 

12.2.7 Δύο (2) πρωτότυπα του Παιγνίου σε κατάλληλο 
μέσο. Ως κατάλληλο μέσο νοείται κάθε μέσο, το οποίο 
παρέχει την ευχέρεια εν γένει ελέγχου συμμόρφωσης 
του Παιγνίου προς τον Κανονισμό. Τα αντίγραφα δεν 
πρέπει να μπορούν να επανεγγραφούν ή να υποστούν 
οποιαδήποτε επέμβαση ή μετατροπή. 

12.3 Η Ε.Ε.Ε.Π., όταν από τις πληροφορίες και τα συ¬ 
νοδευτικά στοιχεία της αίτησης δημιουργούνται αμφι¬ 
βολίες για το είδος του Παιγνίου ή, στις περιπτώσεις 
που δεν υπάρχει άδεια χρήσης επισήμανσης ηλικιακής 

διαβάθμισης, τις δηλωθείσες για το συγκεκριμένο Παί- 
γνιο Περιγραφικές Ενδείξεις, μπορεί να καλέσει τον αι- 
τούντα να υποβάλλει το Παίγνιο προς έλεγχο με τρόπο 
και στον χρόνο και τόπο που θα υποδείξει. 

12.4 Η Ε.Ε.Ε.Π. χορηγεί την Πιστοποίηση Παιγνίου, η 
οποία ισχύει από την επομένη της έκδοσής της και υπό 
την προϋπόθεση ότι έχει καταβληθεί το εφάπαξ τέλος 
Πιστοποίησης της παραγράφου 13.1.2. 

12.5 Νέα έκδοση Πιστοποιημένου Παιγνίου ή προσθή¬ 
κες και μετατροπές στο υφιστάμενο, θεωρούνται νέο 
παίγνιο, το οποίο πρέπει να πιστοποιηθεί κατά τη δια¬ 
δικασία που προβλέπει ο Κανονισμός. 

Άρθρο 13 

ΤΕΛΗ ΚΑΙ ΠΑΡΑΒΟΛΑ ΠΙΣΤΟΠΟΙΗΣΗΣ ΠΑΙΓΝΙΩΝ 

13.1 Για την Πιστοποίηση Παιγνίου καταβάλλονται: 

13.1.1 Παράβολο με την υποβολή της αίτησης. 

13.1.2 Εφάπαξ τέλος Πιστοποίησης Παιγνίου. 

13.2 Η διαδικασία καταβολής των προβλεπόμενων τε¬ 
λών και παραβολών περιγράφεται στην παράγραφο 32.2 
του Κανονισμού. 

ΚΕΦΑΛΑΙΟ Δ 

ΠΙΣΤΟΠΟΙΗΣΗ ΠΑΙΓΝΙΟΜΗΧΑΝΗΜΑΤΩΝ 

Αρθρο 14 

ΠΙΣΤΟΠΟΙΗΣΗ ΠΑΙΓΝΙΟΜΗΧΑΝΗΜΑΤ ΩΝ 

14.1 Κάθε παιγνιομηχάνημα Ηλεκτρονικών Τεχνικών- 
Ψυχαγωγικών Παιγνίων που είναι εγκατεστημένο ή πρό¬ 
κειται να εγκατασταθεί σε Πιστοποιημένο Κατάστημα, 
πρέπει να είναι Πιστοποιημένο από την Ε.Ε.Ε.Π.. 

14.2 Για κάθε παιγνιομηχάνημα απαιτείται χωριστή 
Πιστοποίηση. Η Πιστοποίηση χορηγείται στον Κατα¬ 
σκευαστή, τον Εισαγωγέα, και σε κάθε περίπτωση, στο 
νόμιμο κάτοχο του Παιγνιομηχανήματος. 

14.3 Για κάθε Πιστοποιημένο Παιγνιομηχάνημα, η 
Ε.Ε.Ε.Π. εκδίδει το σήμα νόμιμης λειτουργίας του άρ¬ 
θρου 15. 

14.4 Κάθε Πιστοποιημένο Παιγνιομηχάνημα που εγκα¬ 
θίσταται προς Εκμετάλλευση, έχει εγκατεστημένα, απο¬ 
κλειστικά και μόνο, Πιστοποιημένα Παίγνια. Προσθήκη 
ή αντικατάσταση των εγκατεστημένων στο Παιγνιομη- 
χάνημα Παιγνίων, γνωστοποιείται αμέσως στην Ε.Ε.Ε.Π.. 

14.5 Απόσυρση Πιστοποιημένου Παιγνιομηχανήματος, 
πραγματοποιείται μόνο μετά από προηγούμενη γνωστο¬ 
ποίηση στην Ε.Ε.Ε.Π., η οποία αφαιρεί το σήμα νόμιμης 
λειτουργίας του άρθρου 15 και διαγράφει το Πιστοποι¬ 
ημένο Παιγνιομηχάνημα από το Μητρώο του άρθρου 7. 

Αρθρο 15 

ΣΗΜΑ ΝΟΜΙΜΗΣ ΛΕΙΤΟΥΡΓΙΑΣ ΠΑΙΓΝΙΟΜΗΧΑΝΗΜΑΤ ΩΝ 

15.1 Κάθε Πιστοποιημένο Παιγνιομηχάνημα φέρει σήμα 
νόμιμης λειτουργίας,στο οποίο αναγράφονται: 

15.1.1 Ο κωδικός Πιστοποίησης του Παιγνιομηχανήμα- 
τος που έχει χορηγηθεί από την Ε.Ε.Ε.Π.. 

15.1.2 Ο μοναδικός σειριακός αριθμός (εΘπαΙηυπιόθΓ) 
του Παιγνιομηχανήματος που φέρει από τον Κατασκευ¬ 
αστή του. 

15.1.3 Η επωνυμία του Κατασκευαστή του Παιγνιομη- 
χανήματος. 

15.1.4 Το λογότυπο της Ε.Ε.Ε.Π.. 

15.1.5 Ο ιστότοπος, στον οποίο είναι καταχωρημένα 
τα Παίγνια που έχουν εγκατασταθεί στο Πιστοποιη¬ 
μένο Παιγνιομηχάνημα, οι κωδικοί Πιστοποίησης των 


Παιγνίων αυτών, η ηλικιακή τους διαβάθμιση και οι Πε¬ 
ριγραφικές Ενδείξεις που ορίζονται είτε στην άδεια της 
παραγράφου 3.3 είτε στη δήλωση της παραγράφου 

12.2.2 (γ). 

15.2 Το παραπάνω σήμα εκδίδεται από την Ε.Ε.Ε.Π. και 
παραμένει στην κυριότητά της, ενσωματώνεται δε στα 
Πιστοποιημένα Παιγνιομηχανήματα από εξουσιοδοτημέ¬ 
νο από την Αρχήπρόσωπο, με δαπάνη του Φορέα Εκμε¬ 
τάλλευσης και, σε κάθε άλλη περίπτωση, του νομίμου 
κατόχου του Παιγνιομηχανήματος. Απόσπαση, αλλοίω¬ 
ση, παραποίηση ή καταστροφή του σήματος, η οποία 
δεν γνωστοποιείται στην Ε.Ε.Ε.Π. και δεν συνοδεύεται 
από αιτιολογημένη αίτηση επανέκδοσης του Φορέα Εκ¬ 
μετάλλευσης και σε κάθε περίπτωση, του νομίμου κατό¬ 
χου του Παιγνιομηχανήματος, επιφέρει την αυτοδίκαιη 
ανάκληση της Πιστοποίησης του Παιγνιομηχανήματος 
και τη διαγραφή του από το Μητρώο του άρθρου 7. 

15.3 Κάθε Παιγνιομηχάνημα, στο οποίο εγκαθίστανται 
Παίγνια που εμπεριέχουν μία ή περισσότερες Περιγρα¬ 
φικές Ενδείξεις, φέρει υποχρεωτικά, σε εμφανές σημείο, 
είτε επ’ αυτού είτε στη θέση, στην οποία , έχει τοποθε¬ 
τηθεί, ειδική σήμανση με την περιγραφή των Ενδείξεων. 
Με απόφαση της Ε.Ε.Ε.Π., ορίζεται το περιεχόμενο και 
η μορφή της σήμανσης αυτής. 

Αρθρο 16 

ΠΡΟΫΠΟΘΕΣΕΙΣ ΠΙΣΤΟΠΟΙΗΣΗΣ ΠΑΙΓΝΙΟΜΗΧΑΝΗΜΑΤ ΩΝ 

16.1 Ένα παιγνιομηχάνημα, για να λάβει Πιστοποίηση, 
πρέπει να φέρει σήμανση ΟΕ ή το αντίστοιχο στην πε¬ 
ρίπτωση που έχει κατασκευαστεί ή διατεθεί σε κράτος 
της Ευρωπαϊκής Ζώνης Ελεύθερων Συναλλαγών (ΕΖΕΣ), 
το οποίο είναι συμβαλλόμενο μέρος της συμφωνίας του 
Ευρωπαϊκού Οικονομικού Χώρου (ΕΟΧ), ή στην Τουρκία, 
για τα προϊόντα των οποίων εφαρμόζεται ρήτρα αμοι¬ 
βαίας αναγνώρισης, υπό τις προϋποθέσεις της ερμη¬ 
νευτικής ανακοίνωσης (2003/0 265/02) της Ευρωπαϊκής 
Επιτροπής. 

Αρθρο 17 

ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΠΑΙΓΝΙΟΜΗΧΑΝΗΜΑΤ ΩΝ 

17.1 Πιστοποίηση Παιγνιομηχανήματος χορηγείται 
ύστερα από αίτηση στην Ε.Ε.Ε.Π. του Κατασκευαστή, 
του Εισαγωγέα, του εμπόρου και σε κάθε περίπτωση 
του νομίμου κατόχου του Παιγνιομηχανήματος. 

17.2 Η αίτηση περιλαμβάνει: 

17.2.1 Τα στοιχεία του προσώπου που την υποβάλλει. 

17.2.2 Την επωνυμία του Κατασκευαστή του παιγνιο- 
μηχανήματος. 

17.2.3 Την εμπορική ονομασία, το μοντέλο και τον μο¬ 
ναδικό σειριακό αριθμό (εοπαΙ ηυπιβθΓ) του παιγνιομη- 
χανήματος εφόσον αυτός υπάρχει. 

17.2.4 Αναλυτική περιγραφή του παιγνιομηχανήμα- 
τοςμε το εγχειρίδιο χρήσης και τις τεχνικές και λει¬ 
τουργικές προδιαγραφές, όπως προσδιορίζονται από 
τον Κατασκευαστή τους, στην ελληνική γλώσσα. Στην 
περίπτωση που δεν υφίσταται μετάφρασή τους στην 
ελληνική, οι τεχνικές και λειτουργικές προδιαγραφές 
του παιγνιομηχανήματος μπορούν να υποβληθούν στην 
αγγλική γλώσσα. 

17.2.5 Αποδεικτικό καταβολής του παράβολου αίτησης 
Πιστοποίησης Παιγνιομηχανήματος. 

17.2.6 Υπεύθυνη δήλωση του προσώπου που υποβάλλει 
την αίτηση ή του νόμιμου εκπροσώπου αυτού, θεωρη- 

μένη για το γνήσιο της υπογραφής του, με την οποία 
δηλώνεται ότι όλα τα στοιχεία που περιλαμβάνονται 
στην αίτηση καθώς και εκείνα που τη συνοδεύουν είναι 
αληθή, ότι κατέχει με νόμιμο τρόπο το Παιγνιομηχάνημα 
για το οποίο ζητείται η Πιστοποίηση και ότι αυτό δεν 
έχει υποστεί επεμβάσεις και μετατροπές που επηρεά¬ 
ζουν τη δήλωση συμμόρφωσης ΟΕ. 

17.2.7 Αντίγραφο της δήλωσης συμμόρφωσης ΟΕ. Κατ’ 
εξαίρεση, για τα υφιστάμενα, κατά τη δημοσίευση του 
Κανονισμού, Παιγνιομηχανήματα,για τα οποία θα υπο¬ 
βληθεί αίτηση Πιστοποίησης σύμφωνα με το άρθρο 
35 και για τα οποία δεν είναι δυνατόν να ανευρεθεί 
αντίγραφο της δήλωσης συμμόρφωσης, υποβάλλεται 
από τον νόμιμο εκπρόσωπο του αιτούντος υπεύθυνη 
δήλωση, θεωρημένη για το γνήσιο της υπογραφής, με 
την οποία δηλώνεται ότι ο αϊτών είχε στην κατοχή του 
το Παιγνιομηχάνημα κατά την ημερομηνία δημοσίευσης 
του Κανονισμού και ότι αυτό φέρει νόμιμη σήμανση ΟΕ. 

17.3 Η Ε.Ε.Ε.Π. χορηγεί την Πιστοποίηση Παιγνιομηχα- 
νήματος,η οποία ισχύει από την επομένη της έκδοσής 
της και υπό την προϋπόθεση ότι έχει καταβληθεί το 
εφάπαξ τέλος Πιστοποίησης της παραγράφου 18.1.2. 

Άρθρο 18 

ΤΕΛΗ ΚΑΙ ΠΑΡΑΒΟΛΑ ΠΙΣΤΟΠΟΙΗΣΗΣ 
ΠΑΙΓΝΙΟΜΗΧΑΝΗΜΑΤ ΩΝ 

18.1 Για την Πιστοποίηση Παιγνιομηχανήματος κατα¬ 
βάλλονται: 

18.1.1 Παράβολο με την υποβολή της αίτησης. 

18.1.2 Εφάπαξ τέλος Πιστοποίησης Παιγνιομηχανήμα- 
τος. 

18.1.3 Η διαδικασία καταβολής των προβλεπόμενων 
τελών και παραβολών περιγράφεται στην παράγραφο 

32.2 του Κανονισμού. 

ΚΕΦΑΛΑΙΟ Ε 

ΧΩΡΟΙ ΔΙΕΞΑΓΩΓΗΣ ΤΕΧΝΙΚΩΝ - ΨΥΧΑΓΩΓΙΚΩΝ ΠΑΙΓΝΙΩΝ 
Άρθρο 19 

ΠΙΣΤΟΠΟΙΗΣΗ ΚΑΤΑΣΤΗΜΑΤΩΝ 

19.1 Για τη διεξαγωγή Ηλεκτρονικών Τεχνικών - Ψυ¬ 
χαγωγικών Παιγνίων με Παιγνιομηχανήματα απαιτείται 
Πιστοποίηση του Καταστήματος, στο οποίο πρόκειται 
να εγκατασταθούν. Η Πιστοποίηση χορηγείται από την 
Ε.Ε.Ε.Π. μετά από αίτηση του Φορέα Εκμετάλλευσης και 
προκειμένου για Μικτούς Χώρους, είτε του Φορέα Εκμε¬ 
τάλλευσης είτε όσων ασκούν την κύρια δραστηριότητα 
στους χώρους αυτούς. 

19.2 Οι Πιστοποιήσεις των Καταστημάτων διεξαγωγής 
Ηλεκτρονικών Τεχνικών - Ψυχαγωγικών Παιγνίων με 
Παιγνιομηχανήματα διακρίνονται ως εξής: 

19.2.1 Πιστοποίηση τύπου Α' για τα Καταστήματα δι¬ 
εξαγωγής Ηλεκτρονικών Τεχνικών - Ψυχαγωγικών Παι- 
γνίων με Παιγνιομηχανήματα σε Αμιγείς Χώρους. 

19.2.2 Πιστοποίηση τύπου Γ’ για Καταστήματα διε¬ 
ξαγωγής αποκλειστικά Ηλεκτρονικών Τεχνικών-Ψυχα- 
γωγικών Παιγνίων με Παιγνιομηχανήματα σε Μικτούς 
Χώρους. 

19.2.3 Πιστοποίηση τύπου Δ' για την εγκατάσταση Παι- 
γνιομηχανημάτων Ηλεκτρονικών Τ εχνικών-Ψυχαγωγικών 
Παιγνίων σε θαλασσοπλοούντα πλοία που διενεργούν 
πλόες εσωτερικού ή εξωτερικού. 


19.3 Σε όλα τα Πιστοποιημένα Καταστήματα: 

19.3.1 Απαγορεύεται να εγκαθίστανται ή και να λει¬ 
τουργούν μη Πιστοποιημένα Παίγνια και Παιγνιομηχα- 
νήματα. 

19.3.2 Απαιτούνται τουλάχιστον τρία (3) τετραγωνικά 
μέτρα καθαρού χώρου για την τοποθέτηση κάθεΠαι- 
γνιομηχανήματος.Ως καθαρός χώρος νοείται το καθαρό 
εμβαδόν του χώρου που έχει προσδιοριστεί για αυτόν τον 
σκοπό, ο οποίος πρέπει να είναι κατάλληλος για αυτό, μη 
επιτρεπόμενης οποιοσδήποτε άλλης χρήσης του. 

19.3.3 Αναρτάται σε εμφανές σημείο στην είσοδο του 
Καταστήματος το σήμα Πιστοποίησης διεξαγωγής Ηλε¬ 
κτρονικών Τεχνικών-Ψυχαγωγικών Παιγνίων του άρθρου 22. 

19.3.4 Αναρτάται, κατά περίπτωση η σήμανση των δι¬ 
ατάξεων των παραγράφων 3.6 και 15.3 του Κανονισμού. 

19.4 Με την επιφύλαξη του περιορισμού της διάταξης 
της παραγράφου 3.1, το ωράριο λειτουργίας του Κατα¬ 
στήματος διαμορφώνεται ελεύθερα, εκτός εάν ορίζεται 
διαφορετικά από τις κείμενες διατάξεις. 

Αρθρο 20 

ΥΠΕΥΘΥΝΟΣ ΕΚΜΕΤΑΛΛΕΥΣΗΣ 

20.1 Σε κάθε Πιστοποιημένο Κατάστημα ορίζεται Υπεύ¬ 
θυνος Εκμετάλλευσης, ο οποίος ευθύνεται αλληλέγγυα 
και σε ολόκληρο με τον Φορέα Εκμετάλλευσης για την 
τήρηση των διατάξεων της νομοθεσίας και του Κανο¬ 
νισμού. 

20.2 Ο Υπεύθυνος Εκμετάλλευσης υποχρεούται να 
συμμορφώνεται με τους όρους και τις προϋποθέσεις 
Πιστοποίησης του Καταστήματος, καθώς και με κάθε 
σχετική οδηγία ή κανόνες δεοντολογίας που εκδίδονται 
από την Ε.Ε.Ε.Π.. 

20.3 Ο Υπεύθυνος Εκμετάλλευσης Καταστήματος είναι 
φυσικό πρόσωπο ηλικίας είκοσι πέντε (25) έως εξήντα 
(60) ετών, το οποίο διαμένει μόνιμα στην Ελλάδα και 
πληροί τις εξής προϋποθέσεις: 

20.3.1 Έχει την ιθαγένεια κράτους - μέλους της Ευ¬ 
ρωπαϊκής Ένωσης. 

20.3.2 α) Δεν έχει καταδικαστεί τελεσίδικα για κακούρ¬ 
γημα ή σε οποιαδήποτε ποινή για κλοπή, υπεξαίρεση, 
απάτη, απιστία, αποδοχή και διάθεση προϊόντων εγκλή¬ 
ματος, εκβίαση, πλαστογραφία, ενεργητική ή παθητική 
δωροδοκία, επικίνδυνη ή βαριά σωματική βλάβη, παρα¬ 
σιώπηση εγκλήματος, έγκλημα περί το νόμισμα, κοι¬ 
νώς επικίνδυνο έγκλημα, έγκλημα κατά της προσωπικής 
ελευθερίας, έγκλημα κατά της γενετήσιας ελευθερίας, 
έγκλημα οικονομικής εκμετάλλευσης της γενετήσιας 
ζωής, καθώς και για έγκλημα που προβλέπεται στη νο¬ 
μοθεσία περί ναρκωτικών, όπλων, εκρηκτικών υλών και 
φοροδιαφυγής. 

β) Δεν έχει καταδικαστεί τελεσίδικα σε οποιαδήποτε 
ποινή για έγκλημα που προβλέπεται στο ισχύον νομο¬ 
θετικό και κανονιστικό πλαίσιο περί παιγνίων. 

20.3.3 Διαθέτει, τουλάχιστον απολυτήριο δευτεροβάθ¬ 
μιας εκπαίδευσης ή αντίστοιχο αυτού και έχει εκπλη¬ 
ρώσει τις στρατιωτικές του υποχρεώσεις ή δεν υπέχει 
υποχρέωση στράτευσης ή έχει νόμιμα απαλλαγεί από 
αυτήν. 

20.3.4 Γνωρίζει την ελληνική γλώσσα. 

20.4 Ο Υπεύθυνος Εκμετάλλευσης οφείλει: 

20.4.1 Να επιτηρεί τη χρήση των Πιστοποιημένων Παι- 
γνιομηχανημάτων και να λαμβάνει όλα τα αναγκαία 

μέτρα, ώστε να αποτρέπεται η χρήση από ανηλίκους 
Πιστοποιημένων Παιγνίων που δεν είναι κατάλληλα για 
την ηλικία τους, καθώς και η χρήση Παιγνίων από ανη¬ 
λίκους σε μη επιτρεπόμενες ώρες, σύμφωνα με την 
παράγραφο 3.1. 

20.4.2 Να αποθαρρύνει την αλόγιστη χρήση Πιστοποι¬ 
ημένων Παιγνίων. 

20.4.3 Να διασφαλίζει ότι στο Πιστοποιημένο Κατάστη¬ 
μα είναι τοποθετημένα μόνο Πιστοποιημένα Παιγνιομη- 
χανήματα, στα οποία διεξάγονται μόνο Πιστοποιημένα 
Παίγνια. 

20.4.4 Να αποκλείει τη χρήση των Πιστοποιημένων 
Παιγνιομηχανημάτων για τη διεξαγωγή Τυχερών Παι- 
γνίων ή την παραλλαγή των Τεχνικών-Ψυχαγωγικών 
Παιγνίων σε Τυχερά καθώς και τη συνομολόγηση Στοι¬ 
χημάτων μεταξύ των παικτών ή/και τρίτων ή τη θέσπιση 
επάθλων για τους παίκτες. 

20.4.5 Να διασφαλίζει ότι τα Πιστοποιημένα Παιγνιο- 
μηχανήματα δεν διαφοροποιούνται, προγραμματίζονται 
εκ νέου ή τροποποιούνται με άλλο τρόπο, χωρίς την 
έγκριση της Ε.Ε.Ε.Π.. 

20.4.6 Να διασφαλίζει ότι έχει αναρτηθεί και διατη¬ 
ρείται η σήμανση των διατάξεων των παραγράφων 3.6 
και 15.3 του Κανονισμού. 

20.4.7 Να διασφαλίζει ότι έχει αναρτηθεί και διατηρεί¬ 
ται αναλλοίωτο το σήμα Πιστοποίησης Καταστήματος 
του άρθρου 22. Στην περίπτωση που διαπιστώσει από¬ 
σπαση, αλλοίωση ή καταστροφή του σήματος αυτού 
να ειδοποιήσει αμέσως τον Φορέα Εκμετάλλευσης και 
την Ε.Ε.Ε.Π.. 

20.4.8 Να διακόψει αμέσως τη λειτουργία του Πιστο¬ 
ποιημένου Παιγνιομηχανήματος και να ειδοποιήσει αμέ¬ 
σως τον Φορέα Εκμετάλλευσης και την Ε.Ε.Ε.Π., στην 
περίπτωση που διαπιστώσει: 

α) πρόσβαση στα σημεία ρύθμισης ή στο λογισμικό 
των Πιστοποιημένων Παιγνίων και Παιγνιομηχανημά- 
των από οποιοδήποτε πρόσωπο, πλην Πιστοποιημένου 
Τ εχνικού, 

β) δυσλειτουργία Πιστοποιημένου Παιγνιομηχανήμα- 
τος, η οποία δεν επιτρέπει την ομαλή διεξαγωγή των 
Πιστοποιημένων Παιγνίων σύμφωνα με τον Κανονισμό, 

γ) φθορές που επηρεάζουν την ασφαλή λειτουργία 
Πιστοποιημένου Παιγνιομηχανήματος, 

δ) απόσπαση, αλλοίωση ή καταστροφή του σήματος 
του άρθρου 15. 

20.4.9 Να παρέχει στα εξουσιοδοτημένα όργανα της 
Ε.Ε.Ε.Π. απρόσκοπτη πρόσβαση στα Πιστοποιημένα Παι- 
γνιομηχανήματα και στα Πιστοποιημένα Παίγνια που 
είναι τοποθετημένα στο Πιστοποιημένο Κατάστημα, στο 
οποίο ορίστηκε Υπεύθυνος. 

Άρθρο 21 

ΠΡΟΔΙΑΓΡΑΦΕΣ ΠΙΣΤΟΠΟΙΗΣΗΣ ΚΑΤΑΣΤΗΜΑΤΩΝ 

21.1 Τα Καταστήματα, προκειμένου να πιστοποιηθούν 
από την Ε.Ε.Ε.Π., εκτός των προδιαγραφών που ορίζο¬ 
νται παρακάτω, πρέπει να λειτουργούν νόμιμα σύμφωνα 
με τις κείμενες διατάξεις. 

21.2 Αν απαγορευθεί οριστικά από τις κατά περίπτω¬ 
ση αρμόδιες αρχές η λειτουργία του Καταστήματος, 
ανακαλείται αυτοδίκαια και η χορηγηθείσα, κατά τις 
διατάξεις του Κανονισμού, Πιστοποίηση Καταστήματος. 
Η αυτοδίκαιη ανάκληση επέρχεται χωρίς άλλη διαδι¬ 
κασία ή διατύπωση από την ημερομηνία απαγόρευσης 
της λειτουργίας του Καταστήματος. 


21.3 Τα γεγονότα της παραγράφου 21.2 καθώς και κάθε 
προσωρινή απαγόρευση λειτουργίας του Καταστήματος 
γνωστοποιούνται αμέσως στην Ε.Ε.Ε.Π. από τον Φορέα 
Εκμετάλλευσης και προκειμένου για Μικτούς Χώρους, 
είτε από τον Φορέα Εκμετάλλευσης είτε από όσους 
ασκούν την κύρια δραστηριότητα στους χώρους αυτούς. 

21.4 Πιστοποίηση Καταστημάτων τύπου Α'. 

21.4.1 Τα Καταστήματα διεξαγωγής αποκλειστικά 
Τεχνικών-Ψυχαγωγικών Παιγνίων, σε Αμιγείς Χώρους, 
εφοδιάζονται με Πιστοποίηση τύπου Α’. 

21.4.2 Ο χώρος εγκατάστασης των Παιγνιομηχανη- 
μάτων είναι νόμιμος, ελεγχόμενος, εποπτευόμενος και 
ασφαλής χώρος κύριας χρήσης, στον οποίο επιτρέπεται 
η εγκατάσταση και λειτουργία επιχείρησης Τεχνικών- 
Ψυχαγωγικών Παιγνίων. 

21.4.3 Το ελάχιστο καθαρό εμβαδόν του χώρου που 
τοποθετείται κάθε Παιγνιομηχάνημα είναι τουλάχιστον 
τρία (3) τετραγωνικά μέτρα. 

21.5 Πιστοποίηση Καταστημάτων τύπου Γ'. 

21.5.1 Τα Καταστήματα διεξαγωγής αποκλειστικά Ηλε¬ 
κτρονικών Τεχνικών-Ψυχαγωγικών Παιγνίων, σε Μικτούς 
Χώρους, εφοδιάζονται με Πιστοποίηση τύπου Γ'. 

21.5.2 Ο χώρος εγκατάστασης των Παιγνιομηχανη- 
μάτων είναι νόμιμος, ελεγχόμενος, εποπτευόμενος και 
ασφαλής χώρος κύριας χρήσης, στον οποίο επιτρέπεται 
η εγκατάσταση και λειτουργία επιχείρησης Ηλεκτρονι¬ 
κών Τεχνικών-Ψυχαγωγικών Παιγνίων. 

21.5.3 Το ελάχιστο καθαρό εμβαδόν του χώρου που 
τοποθετείται κάθε Παιγνιομηχάνημα, είναι τουλάχιστον 
τρία (3) τετραγωνικά μέτρα. Ο χώρος εγκατάστασης 
των Πιστοποιημένων Παιγνιομηχανημάτων, που πιστο¬ 
ποιείται για αυτόν τον σκοπό, δεν επιτρέπεται να δια¬ 
τίθεται για άλλη χρήση. 

21.5.4 Το συνολικό καθαρό εμβαδόν του χώρου εγκα¬ 
τάστασης των Πιστοποιημένων Παιγνιομηχανημάτων 
δεν υπόκειται σε περιορισμό, σε σχέση με το συνολικό 
καθαρό εμβαδόν του καταστήματος, υπό την προϋπό¬ 
θεση ότι, σε κάθε περίπτωση, από τα προσκομιζόμενα 
δικαιολογητικά, δεν προκύπτει εμφανής, από τα πράγ¬ 
ματα, αλλαγή της κύριας δραστηριότητας. 

21.5.5 Σε περίπτωση που για τη νόμιμη άσκηση της 
κύριας δραστηριότητας απαιτείται ελάχιστο εμβαδόν 
χώρου, το εμβαδόν του χώρου εγκατάστασης των Πι¬ 
στοποιημένων Παιγνιομηχανημάτων δεν προσμετράται 
σε αυτό. 

21.6 Πιστοποίηση Καταστημάτων τύπου Δ' θαλασσο- 
πλοούντων πλοίων. 

21.6.1 Για τους σκοπούς του Κανονισμού, κάθε σαλόνι 
του πλοίου θεωρείται αυτοτελής Μικτός Χώρος, υπό την 
προϋπόθεση ότι, τόσο το πλοίο όσο και οι δραστηρι¬ 
ότητες που ασκούνται στους επιμέρους χώρους μέσα 
στους οποίους εγκαθίστανται Πιστοποιημένα Παιγνιο- 
μηχανήματα, φέρουν όλες τις προβλεπόμενες από τις 
κείμενες διατάξεις άδειες. 

21.6.2 Ο χώρος εγκατάστασης των Πιστοποιημένων 
Παιγνιομηχανημάτων πρέπει να βρίσκεται στο επίπε¬ 
δο (άοοΙ<) που βρίσκεται το αντίστοιχο σαλόνι και να 
επικοινωνεί άμεσα με αυτό, ώστε να διασφαλίζεται η 
απρόσκοπτη επιτήρησή του από τον Υπεύθυνο Εκμε¬ 
τάλλευσης. 

21.6.3 Στα θαλασσοπλοούντα πλοία επιτρέπεται να 
δημιουργηθούν και Αμιγείς Χώροι διεξαγωγής Τεχνικών- 
Ψυχαγωγικών Παιγνίων, σύμφωνα με τις προδιαγραφές 
των Καταστημάτων τύπου Α'. 

Άρθρο 22 

ΣΗΜΑ ΠΙΣΤΟΠΟΙΗΣΗΣ ΚΑΤΑΣΤΗΜΑΤΩΝ 

22.1 Σε κάθε Πιστοποιημένο Κατάστημα τοποθετεί¬ 
ται σε εμφανές σημείο στην είσοδο του καταστήματος 
σήμα Πιστοποίησης Καταστήματος με τον αριθμό και 
τον τύπο Πιστοποίησης του Καταστήματος, με τη μορ¬ 
φή, τα χαρακτηριστικά και το περιεχόμενο που καθο¬ 
ρίζει η Ε.Ε.Ε.Π.. Το παραπάνω σήμα εκδίδεται από την 
Ε.Ε.Ε.Π. και παραμένει στην κυριότητά της. Αφαίρεση 
ή αλλοίωση του σήματος, η οποία δεν γνωστοποιείται 
στην Ε.Ε.Ε.Π. και δεν συνοδεύεται από αιτιολογημένη 
αίτηση επανέκδοσης του Φορέα Εκμετάλλευσης και 
προκειμένου για Μικτούς Χώρους, είτε του Φορέα Εκμε¬ 
τάλλευσης είτε όσων ασκούν την κύρια δραστηριότητα 
στο κατάστημα, επιφέρει την αυτοδίκαιη ανάκληση της 
Πιστοποίησης του Καταστήματος και τη διαγραφή του 
από το Μητρώο του άρθρου 7. 

Αρθρο 23 

ΔΙΑΔΙΚΑΣΙΑ ΠΙΣΤΟΠΟΙΗΣΗΣ ΚΑΤΑΣΤΗΜΑΤΩΝ 

23.1 Για την Πιστοποίηση καταστήματος διεξαγωγής 
Ηλεκτρονικών Τεχνικών - Ψυχαγωγικών Παιγνίων υπο¬ 
βάλλεται αίτηση από τον Φορέα Εκμετάλλευσης. Στην 
περίπτωση Μικτών Χώρων, η αίτηση υποβάλλεται είτε 
από τον Φορέα Εκμετάλλευσης είτε από το πρόσω¬ 
πο που ασκεί την κύρια δραστηριότητα στους χώρους 
αυτούς. 

23.2 Η χορηγούμενη από την Ε.Ε.Ε.Π. Πιστοποίηση Κα¬ 
ταστήματος ισχύει από την επομένη της έκδοσής της 
και για αόριστο χρόνο. Η Πιστοποίηση διατηρείται ισχυ¬ 
ρή υπό την προϋπόθεση της καταβολής του προβλε- 
πόμενου ετήσιου τέλους λειτουργίας Πιστοποιημένου 
Καταστήματος από τον υπόχρεο της παραγράφου 23.1, 
κάθε δώδεκα (12) μήνες από την ημερομηνία έναρξης 
της ισχύος της. 

23.3 Η αίτηση περιλαμβάνει: 

23.3.1 Προκειμένου για Αμιγείς χώρους: 

α) τα στοιχεία του Φορέα Εκμετάλλευσης 

β) τα στοιχεία του Υπεύθυνου Εκμετάλλευσης 

23.3.2 Προκειμένου για Μικτούς χώρους: 

α) τα στοιχεία του προσώπου που ασκεί την κύρια 
δραστηριότητα στο Κατάστημα καθώς και τα στοιχεία 
του Φορέα Εκμετάλλευσης, εφόσον αυτός υπάρχει κατά 
την ημερομηνία υποβολής της αίτησης. Στην περίπτωση 
που συναφθεί συμφωνία με Φορέα Εκμετάλλευσης μετά 
την υποβολή της αίτησης, τα στοιχεία του γνωστοποι¬ 
ούνται άμεσα στην Ε.Ε.Ε.Π. με ευθύνη του αιτούντος. 

β) τα στοιχεία του Υπεύθυνου Εκμετάλλευσης 

23.4 Η αίτηση συνοδεύεται από: 

23.4.1 Δήλωση του προσώπου ή του νόμιμου εκπρο¬ 
σώπου αυτού, θεωρημένη για το γνήσιο της υπογραφής 
του, ότι: 

α) όλα τα στοιχεία που περιλαμβάνονται στην αίτηση, 
καθώς και εκείνα που τη συνοδεύουν, είναι αληθή, 

β) σε περίπτωση Μικτών Χώρων, το εμβαδόν του χώ¬ 
ρου εγκατάστασης των Πιστοποιημένων Παιγνιομηχα- 
νημάτων δεν συνυπολογίζεται στο ελάχιστο εμβαδόν 
των χώρων που προβλέπονται από τις προδιαγραφές 
νόμιμης άσκησης της κύριας δραστηριότητας του Κα¬ 
ταστήματος. 

23.4.2 Ευκρινή φωτοαντίγραφα, σύμφωνα με τα 
προβλεπόμενα στην παράγραφο 2 του άρθρου 11 


του ν. 2690/ 1999 (Α 45), όπως τροποποιήθηκε με την 
παράγραφο 2 του άρθρου 1 του ν. 4250/2014 (Α 74) και 
ισχύει: 

α) του αποδεικτικού εγγράφου της νόμιμης χρήσης 
του Καταστήματος από τον Φορέα Εκμετάλλευσης. 

β) της άδειας λειτουργίας σε ισχύ ή, όπου δεν προ- 
βλέπεται άδεια λειτουργίας, έγγραφο από το οποίο 
προκύπτει η νόμιμη άσκηση της κύριας δραστηριότη¬ 
τας. Στην περίπτωση που το Κατάστημα χωροθετείται 
εντός θαλασσοπλοούντων πλοίων, απαιτείται επιπλέον 
βεβαίωση εγγραφής του πλοίου στο νηολόγιο. 

23.4.3 Αν πρόκειται για πολυκατοικία, υπεύθυνη δήλω¬ 
ση του διαχειριστή ότι, από τον ισχύοντα κανονισμό της 
ή με απόφαση της Γενικής Συνέλευσης, δεν απαγορεύε¬ 
ται η χρήση του προτεινόμενου χώρου ως Καταστήμα¬ 
τος διεξαγωγής Τεχνικών-Ψυχαγωγικών Παιγνίων. Στην 
περίπτωση που δεν μπορεί να προσκομιστεί η υπεύθυνη 
δήλωση, προσκομίζεται επικυρωμένο αντίγραφο του 
κανονισμού της πολυκατοικίας. 

23.4.4 Σχέδιο κάτοψης των εγκαταστάσεων, για τις 
οποίες υποβάλλεται η αίτηση, ως εξής: 

α) Εφόσον το Κατάστημα προβλέπεται να είναι εφοδια¬ 
σμένο με άδεια λειτουργίας ή να έχει αναγγελθεί για τη 
νόμιμη άσκηση της κύριας δραστηριότητας, επικυρωμένο 
αντίγραφοτου θεωρημένου από τον φορέα έκδοσης της 
άδειας σχεδίου κάτοψης, σε ευανάγνωστη κλίμακα ή, 
εφόσον το κατάστημα δεν προβλέπεται να είναι εφοδια¬ 
σμένο με άδεια λειτουργίας, επικυρωμένο αντίγραφοτου 
θεωρημένου από τον φορέα έκδοσης της οικοδομικής 
άδειας σχεδίου κάτοψης, σε ευανάγνωστη κλίμακα. 

β) Αντίστοιχο σχέδιο διπλωματούχου μηχανικού ή 
τεχνολόγου μηχανικού στο οποίο οριοθετείται με σα¬ 
φήνεια ο χώρος εγκατάστασης και λειτουργίας των 
Πιστοποιημένων Παιγνιομηχανημάτων και ο προβλε- 
πόμενος διακριτός χώρος της παραγράφου 3.5, συνο- 
δευόμενο από βεβαίωση από την οποία προκύπτει το 
συνολικό καθαρό εμβαδόν του καταστήματος και το 
συνολικό καθαρό εμβαδόν του χώρου εγκατάστασης και 
λειτουργίας των Πιστοποιημένων Παιγνιομηχανημάτων. 

23.4.5 Για το άτομο που ορίζεται ως Υπεύθυνος Εκ¬ 
μετάλλευσης: 

α) Ευκρινή φωτοαντίγραφα, σύμφωνα με τα προβλεπό¬ 
μενα στην παράγραφο 2 του άρθρου 11 του ν. 2690/1999 
(Α 45), όπως τροποποιήθηκε με την παράγραφο 2 του 
άρθρου 1 του ν. 4250/2014 (Α 74) και ισχύει: 
αα) του δελτίου ταυτότητας ή του διαβατηρίου, 
αβ) αναγνωρισμένου τίτλου σπουδών, τουλάχιστον 
δευτεροβάθμιας εκπαίδευσης, 
αγ) πιστοποιητικού ελληνομάθειας επιπέδου τουλά¬ 
χιστον Β2 που εκδίδεται σύμφωνα με το Π.Δ. 60/2010 
(98 Α), εάν δεν έχει την ελληνική υπηκοότητα ή δεν έχει 
τίτλους σπουδών από ελληνικό σχολείο, 
αδ) βεβαίωση εγγραφής μόνιμης διαμονής σύμφωνα 
με το άρθρο 8 του Π.Δ. 106/2007 (Α 135) όπως ισχύει. 

β) Υπεύθυνη δήλωση, θεωρημένη για το γνήσιο της 
υπογραφής του, με την οποία δηλώνει ότι: 

βα) έχει λάβει γνώση του Κανονισμού και της υπο¬ 
χρέωσής του να λειτουργεί το Κατάστημα σύμφωνα με 
τις διατάξεις του, 

ββ) έχει εκπληρώσει τις στρατιωτικές του υποχρεώ¬ 
σεις ή δεν υπέχει υποχρέωση στράτευσης ή έχει νόμιμα 
απαλλαγεί από αυτήν, 

βγ) δεν έχει καταδικασθεί τελεσίδικα για κακούργημα 
ή σε οποιαδήποτε ποινή για κλοπή, υπεξαίρεση, απάτη, 
απιστία, αποδοχή και διάθεση προϊόντων εγκλήματος, 
εκβίαση, πλαστογραφία, ενεργητική ή παθητική δωρο¬ 
δοκία, επικίνδυνη ή βαριά σωματική βλάβη, παρασιώ¬ 
πηση εγκλήματος, έγκλημα περί το νόμισμα, κοινώς 
επικίνδυνο έγκλημα, έγκλημα κατά της προσωπικής 
ελευθερίας, έγκλημα κατά της γενετήσιας ελευθερίας, 
έγκλημα οικονομικής εκμετάλλευσης της γενετήσιας 
ζωής, καθώς και για έγκλημα που προβλέπεται στη νο¬ 
μοθεσία περί ναρκωτικών, όπλων, εκρηκτικών υλών και 
φοροδιαφυγής. 

βδ) δεν έχει καταδικαστεί τελεσίδικα σε οποιαδήποτε 
ποινή για έγκλημα που προβλέπεται στο ισχύον νομο¬ 
θετικό και κανονιστικό πλαίσιο περί παιγνίων. 

23.4.6 Αποδεικτικό καταβολής του προβλεπόμενου 
παράβολου. 

23.5 Η Ε.Ε.Ε.Π. χορηγεί το σήμα του άρθρου 22, το 
οποίο παραμένει στην κυριότητά της. Το σήμα τοποθε¬ 
τείται στο Πιστοποιημένο Κατάστημα από εξουσιοδο¬ 
τημένο από την Αρχή πρόσωπο με ευθύνη και δαπάνη 
του κατόχου της Πιστοποίησης. Αφαίρεση ή αλλοίωση 
του σήματος, η οποία δεν γνωστοποιείται στην Ε.Ε.Ε.Π. 
και δεν συνοδεύεται από αιτιολογημένη αίτηση επανέκ- 
δοσης, επιφέρει την αυτοδίκαιη ανάκληση της Πιστο¬ 
ποίησης του Καταστήματος και τη διαγραφή του από 
το Μητρώο του άρθρου 7. 

23.6 Σε περίπτωση μεταβολής οποιουδήποτε από τα 
παραπάνω στοιχεία, που έχουν ληφθεί υπόψη για τη χο¬ 
ρήγηση της Πιστοποίησης, υποβάλλεται αίτηση ανανέ¬ 
ωσης των όρων της Πιστοποίησης Καταστήματος στην 
Ε.Ε.Ε.Π. Την αίτηση ανανέωσης συνοδεύουν στοιχεία 
τεκμηρίωσης των τυχόν μεταβολών που προέκυψαν και 
το προβλεπόμενο, κατά περίπτωση, παράβολο. Ελάσσο- 
νες μεταβολές που δεν επηρεάζουν την Πιστοποίηση, 
όπως ενδεικτικά:η τροποποίηση της άδειας λειτουργίας 
του Καταστήματος ή της εγγραφής στο νηολόγιο, η 
ανανέωση της μίσθωσης του Καταστήματος, η αλλαγή 
των στοιχείων επικοινωνίας του Υπεύθυνου Εκμετάλλευ¬ 
σης, η αλλαγή των στοιχείων επικοινωνίας όσων ασκούν 
την κύρια δραστηριότητα στους Μικτούς Χώρους κ.λπ., 
γνωστοποιούνται στην Ε.Ε.Ε.Π., εντός επτά (7) ημερών 
από την ημερομηνία που επήλθαν. Η ενημέρωση του Μη¬ 
τρώου του άρθρου 7 υπέχει θέση γνωστοποίησης των 
παραπάνω ελασσονών μεταβολών. Σε κάθε περίπτωση 
εφαρμόζεται η διάταξη της παραγράφου 2.6. 

Άρθρο 24 

ΤΕΛΗ ΚΑΙ ΠΑΡΑΒΟΛΑ ΠΙΣΤΟΠΟΙΗΣΗΣ ΚΑΤΑΣΤΗΜΑΤΩΝ 

24.1 Για την Πιστοποίηση Καταστήματος καταβάλ¬ 
λονται: 

24.1.1 Παράβολο με την υποβολή της αίτησης. 

24.1.2 Γ ια τη χορήγηση Πιστοποίησης Καταστήματος 
προκαταβάλλεται εφάπαξ τέλος Πιστοποίησης Κατα¬ 
στήματος. Το εφάπαξ τέλος καταβάλλεται εντός τριών 
(3) εργασίμων ημερών από την επομένη της σχετικής 
ειδοποίησης της Ε.Ε.Ε.Π., με την οποία ο αϊτών ενημε¬ 
ρώνεται ότι η αίτησή του έχει, κατ’ αρχήν, ελεγχθεί 
και εγκριθεί. Μη εμπρόθεσμη καταβολή του εφάπαξ 
τέλους Πιστοποίησης συνεπάγεται μη χορήγηση της 
Πιστοποίησης. 

24.1.3 Για τη διατήρηση της Πιστοποίησης του Κα¬ 
ταστήματος προκαταβάλλεται ετήσιο τέλος λειτουρ¬ 
γίας Καταστήματος. Η καταβολή του ετήσιου τέλους 


λειτουργίας πραγματοποιείται με ευθύνη του Φορέα 
Εκμετάλλευσης. Προκειμένου για Μικτούς Χώρους, η 
καταβολή του ετήσιου τέλους λειτουργίας πραγμα¬ 
τοποιείται με ευθύνη είτε του Φορέα Εκμετάλλευσης 
είτε αυτών που ασκούν την κύρια δραστηριότητα στο 
κατάστημα. Κατά τα επόμενα έτη, η καταβολή του ετή¬ 
σιου τέλους πραγματοποιείται το αργότερο μέχρι την 
ημερομηνία λήξης ενός έτους από την καταβολή του. 
Μη εμπρόθεσμη καταβολή του ετήσιου τέλους επιφέρει 
την αυτοδίκαιη ανάκληση της Πιστοποίησης. 

24.2 Η διαδικασία καταβολής των προβλεπόμενων 
τελών και παραβολών περιγράφεται στην παράγραφο 

26.2 του Κανονισμού. 

ΚΕΦΑΛΑΙΟ ΣΤ 
ΕΛΕΓΧΟΣ - ΚΥΡΩΣΕΙΣ 

Αρθρο 25 

ΕΛΕΓΧΟΣ ΣΥΜΜΟΡΦΩΣΗΣ 

25.1 Η Ε.Ε.Ε.Π.πραγματοποιεί οποτεδήποτεέλεγχο συμ¬ 
μόρφωσης της τήρησης των διατάξεων του Κανονισμού. 

25.2 Ο Φορέας Εκμετάλλευσης, οι Υπεύθυνοι Εκμετάλ¬ 
λευσης, το πρόσωπο που εκμεταλλεύεται το χώρο διε¬ 
ξαγωγής και το προσωπικό τους, καθώς και οι Τεχνικοί 
που συνεργάζονται με τους παραπάνω, υποχρεούνται να 
παρέχουν πρόσβαση στην Ε.Ε.Ε.Π. και στα εντεταλμένα 
όργανά της, σε στοιχεία σχετικά με την Εκμετάλλευση, 
με τον τρόπο και στο χρόνο που η Αρχή ορίζει. 

25.3 Η Ε.Ε.Ε.Π., διεξάγει έρευνα είτε αυτεπάγγελτα είτε 
κατόπιν καταγγελίας και επιβάλει κυρώσεις, εφόσον 
διαπιστώσει ότι υπάρχει παράβαση των διατάξεων του 
Κανονισμού. 

25.4 Η Εκμετάλλευση, που διενεργείται κατά παράβα¬ 
ση των διατάξεων του Κανονισμού, επισύρει τις κυρώ¬ 
σεις που προβλέπονται στο άρθρο 27 του παρόντος. 

Αρθρο 26 

ΔΙΑΠΙΣΤΩΣΗ ΠΑΡΑΒΑΣΕΩΝ 

26.1 Με απόφαση της Ε.Ε.Ε.Π., συγκροτούνται εξουσι¬ 
οδοτημένα κλιμάκια ελέγχου. 

26.2. Τα κλιμάκια, βεβαιώνουν την παράβαση και συ¬ 
ντάσσουν σχετική έκθεση. 

26.3 Σε περίπτωση συρροής παραβάσεων, κάθε μια 
εξ αυτών καταγράφεται διακεκριμένα στην έκθεση της 
παραγράφου 26.2. 

Αρθρο 27 

ΔΙΟΙΚΗΤΙΚΕΣ ΚΥΡΩΣΕΙΣ 

27.1 Σε περίπτωση παράβασης των διατάξεων του 
Κανονισμού, η Ε.Ε.Ε.Π. επιβάλλει τις παρακάτω διοικη¬ 
τικές κυρώσεις: 

27.1.1 Πρόστιμο. Το πρόστιμο επιβάλλεται ως κύρωση 
για ορισμένη βεβαιωμένη παράβαση και συντελεί στην 
αποτροπή της επανάληψης παρόμοιων πράξεων και 
παραλείψεων στο μέλλον. Το ύψος του καθοριζόμενου 
προστίμου πρέπει να έχει το αναγκαίο αποτρεπτικό 
αποτέλεσμα όχι μόνο έναντι των αποδεκτών της από¬ 
φασης που εκδίδει η Ε.Ε.Ε.Π., αλλά και έναντι κάθε άλλου 
Παρόχου, ο οποίος θα είχε την πρόθεση να υιοθετήσει 
παρόμοια συμπεριφορά (θΓραοπιηΘε). Το πρόστιμο που 
επιβάλλεται ανά παράβαση ορίζεται στο Παράρτημα 
του άρθρου 33 του παρόντος. 

27.1.2 Προσωρινή ή οριστική άρση της Άδειας Εκμε¬ 
τάλλευσης. Η Ε.Ε.Ε.Π. δύναται να ανακαλεί προσωρινά 
για χρονικό διάστημα μέχρι τρεις (3) μήνες ή οριστικά 
την Άδεια Εκμετάλλευσης ανάλογα με τη βαρύτητα ή/ 
και τη συχνότητα της παράβασης. 

Άρθρο 28 

ΔΙΑΔΙΚΑΣΙΑ ΕΠΙΒΟΑΗΣ ΚΥΡΩΣΕΩΝ 

28.1 Μετά τη βεβαίωση της παράβασης σύμφωνα με τη 
διαδικασία του άρθρου 26 του Κανονισμού, η Ε.Ε.Ε.Π. κα- 
λεί τον υπόχρεο σε παροχή εξηγήσεων και στη συνέχεια 
εξετάζει την υπόθεση για την επιβολή ή μη κυρώσεων, 
σύμφωνα με τις κείμενες διατάξεις. 

28.2 Οι κάθε είδους γνωστοποιήσεις, ειδοποιήσεις, 
κλήσεις και επιδόσεις από την Ε.Ε.Ε.Π., μπορούν να 
πραγματοποιούνται και ηλεκτρονικά και, σε κάθε πε¬ 
ρίπτωση, με τρόπο που βεβαιώνεται η παραλαβή των 
ως άνω εγγράφων. 

28.3 Οι αποφάσεις επιβολής κυρώσεων της Ε.Ε.Ε.Π. 
αναρτώνται στην επίσημη ιστοσελίδα της Αρχής. 

28.4 Το πρόστιμο καταβάλλεται σε τραπεζικό λογα¬ 
ριασμό που τηρεί η Ε.Ε.Ε.Π., εντός τριάντα (30) ημερών 
από την ημερομηνία έκδοσης της πράξης καταλογισμού. 
Η σχετική κατάθεση συνιστά είσπραξη του αντίστοιχου 
προστίμου, που αποδεικνύεται με το τραπεζικό έγγραφο 
της κατάθεσης, στο οποίο ρητά αναφέρεται ως αιτι¬ 
ολογία το είδος του προστίμου, καθώς και τα πλήρη 
στοιχεία του υπόχρεου. Η Ε.Ε.Ε.Π., όταν ο υπόχρεος 
προσκομίσει το παραπάνω έγγραφο, εκδίδει και χορηγεί 
το αντίστοιχο παραστατικό είσπραξης. 

28.5 Στην περίπτωση που το πρόστιμο δεν καταβληθεί 
εντός της ως άνω προθεσμίας, βεβαιώνεται και εισπράτ- 
τεται σύμφωνα με τις διατάξεις του Κώδικα Είσπραξης 
Δημοσίων Εσόδων. 

Άρθρο29 

ΥΠΟΤΡΟΠΗ 

29.1 Υπότροπος είναι όποιος διαπράξει σε διάστημα 
ενός έτους δύο παραβάσεις υψηλής σημαντικότητας, ή 
μία υψηλής και δύο μέσης σημαντικότητας ή τέσσερεις 
παραβάσεις μέσης σημαντικότητας. Στην περίπτωση 
υποτροπής το προβλεπόμενο πρόστιμο διπλασιάζεται. 
Το ίδιο ισχύει και για κάθε παράβαση μετά από εκείνη 
που οδήγησε στην υποτροπή. 

29.2 Καθ' έξη υπότροπος είναι ο υπότροπος που δι- 
απράττει, σε διάστημα ενός έτους από την πρώτη πα¬ 
ράβαση, τέταρτη παράβαση υψηλής σημαντικότητας ή 
έκτη παράβαση μέσης σημαντικότητας. Στην περίπτωση 
της καθ’ έξη υποτροπής επιβάλλεται η διοικητική κύρω¬ 
ση της προσωρινής αφαίρεσης της άδειας. Εφόσον ο 
καθ’ έξη υπότροπος διαπράξει εντός διαστήματος δεκα¬ 
οκτώ (18)μηνών από την πρώτη παράβαση επόμενη πα¬ 
ράβαση υψηλής ή μέσης σημαντικότητας επιβάλλεται η 
διοικητική κύρωση της οριστικής αφαίρεσης της άδειας. 

29.3 Για τις ανάγκεςτης εφαρμογής των διατάξεων 
των παραγράφων 29.1 και 29.2, οι πολύ υψηλής σημα¬ 
ντικότητας παραβάσεις θεωρούνται υψηλής σημαντι¬ 
κότητας. 

29.4 Ανεξάρτητα από τις παραπάνω διατάξεις, η διά- 
πραξη δύο παραβάσεων πολύ υψηλής σημαντικότητας 
σε διάστημα ενός έτους, επισύρει τη διοικητική κύρωση 
της οριστικής αφαίρεσης της άδειας. 


Αρθρο 30 

ΚΡΙΤΗΡΙΑ ΕΠΙΜΕΤΡΗΣΗΣ ΠΡΟΣΤΙΜΟΥ 

30.1 Η Ε.Ε.Ε.Π. καταλογίζει το πρόστιμο σύμφωνα με 
τις διατάξεις του Κανονισμού, αναλόγως της βαρύτητας 
της παράβασης. 

30.2 Το επιβαλλόμενο πρόστιμο αυξάνει εφόσον συ¬ 
ντρέχουν επιβαρυντικές περιστάσεις. Αυτές είναι: 

30.2.1 Η διάπραξη διαπιστωμένης παράβασης των δι¬ 
ατάξεων του Κανονισμού, στο παρελθόν. 

30.2.2 Η άρνηση του Παρόχου να συνεργαστεί ή η 
απόπειρα παρεμπόδισης της Ε.Ε.Ε.Π. και των οργάνων 
αυτής, κατά τη διεξαγωγή έρευνας επί της συγκεκρι¬ 
μένης υπόθεσης. 

30.2.3 Το οικονομικό όφελος που αποκόμισε ή επιδίωξε 
να αποκομίσει ο Πάροχος. 

30.2.4 Το μέγεθος του κοινού που εκτέθηκε στην, κατά 
παράβαση, εκτελεσθείσα ενέργεια ή παράλειψη. 

30.3 Το επιβαλλόμενο πρόστιμο μειώνεται, όταν το 
πρόσωπο, το οποίο ευθύνεται για την παράβαση που 
βεβαιώνεται, συνεργάστηκε αποτελεσματικά με την 
Ε.Ε.Ε.Π., προκειμένου να διαπιστωθούν οι αιτίες της 
παράβασης ή/ και να επανέλθουν τα πράγματα στην 
έννομη κατάσταση ή/και να αρθούν τα αποτελέσματα 
της παράβασης. 

30.4 Στην περίπτωση που συντρέχουν παράλληλα επι- 
βαρυντικές και ελαφρυντικές περιστάσεις, το ποσό του 
προστίμου αρχικά προσαυξάνεται με βάση τις συντρέ- 
χουσες επιβαρυντικές περιστάσεις και στη συνέχεια το 
προκύπτον ποσό μειώνεται με βάση τις συντρέχουσες 
ελαφρυντικές περιστάσεις. 

30.5 Όταν συντρέχουν πολλαπλές παραβάσεις, ο υπο¬ 
λογισμός του προστίμου γίνεται ξεχωριστά για καθεμία 
από αυτές. 

30.6 Οι παραβάσεις των διατάξεων του άρθρου 3 
εντάσσονται στην αμέσως ανώτερη κατηγορία σημα¬ 
ντικότητας. (Για παράδειγμα, μία παράβαση υψηλής ση¬ 
μαντικότητας θα αντιμετωπιστεί ως παράβαση πολύ 
υψηλής σημαντικότητας κ.λπ.). 

Αρθρο 31 

ΜΕΘΟΔΟΛΟΓΙΑ ΕΠΙΜΕΤΡΗΣΗΣ ΠΡΟΣΤΙΜΟΥ 

31.1 Η μεθοδολογία επιμέτρησης του προστίμου για κάθε 
παράβαση που βεβαιώνεται σύμφωνα με τις διατάξεις 
του άρθρου 26 του Κανονισμού, έχει αναλυτικά ως εξής: 

31.1.1 Ορίζεται ένταση βαρύτητας (ΕΒί), η οποία προσμε- 
τράται με βάση το είδος της παράβασης, σε συνάρτηση 
με τους παρακάτω στόχους, στην επίτευξη των οποίων το 
αποτέλεσμα της παράβασης έχει αρνητικές επιπτώσεις: 

α. Προστασία των συμφερόντων του δημοσίου (ΣΙ). 

β. Διασφάλιση της τήρησης των όρων διεξαγωγής 
των Παιγνίων (Σ2). 

γ. Αποτροπή της διάπραξης ή του κινδύνου διάπραξης 
ποινικών αδικημάτων ή υποστήριξης εγκλημάτων, κατά 
τη διεξαγωγή των Παιγνίων (Σ3). 

δ. Προστασία του κοινωνικού συμφέροντος(Σ4). 

31.1.2 Για τον υπολογισμό της έντασης βαρύτητας (ΕΒί), 
κάθε παράβαση (ί) βαθμολογείται αρχικά με μια χωριστή 
τιμή (ΤΣί)) για κάθε έναν από τους παραπάνω στόχους 
()), με βάση την αρνητική επίπτωση που έχει, ή δύναται 
να έχει, το αποτέλεσμα της παράβασης στους στόχους 
αυτούς. Η βαθμολόγηση κάθε παράβασης λαμβάνει τις 
διακριτές τιμές 0, 5,10,15 και 20. Η ένταση βαρύτητας 
κάθε παράβασης (ΕΒί) είναι ο μέσος όρος των τιμών 
(ΤΣί)) της παράβασης (ί) ανά στόχο (]). Δηλαδή: 

ΕΒ ; = 


Σ)=ι^ 0 · 


31.1.3 Ανάλογα με την ένταση βαρύτητας (ΕΒ,), οι παραβάσεις διακρίνονται σε τέσσερις (4) 
κατηγορίες (Ι<) σημαντικότητας ως εξής: 


Π 

Εύρος Έντασης Βαρύτητας 

Κατηγορίες Σημαντικότητας 

1 

0< ΕΒ, < 5 

Χαμηλή 

2 

6,25 < ΕΒ, < 10 

Μέση 

3 

11,25 < ΕΒ,< 15 

Υψηλή 

4 

16,25 < ΕΒ,< 20 

Πολύ Υψηλή 


31.1.4 Για κάθε κατηγορία σημαντικότητας, το εύρος του προστίμου ορίζεται ως εξής: 

α. Για τις παραβάσεις χαμηλής σημαντικότητας, κατώτατο όριο 1.000€ και ανώτατο 2.000€, 
δηλαδή το διπλάσιο του κατώτατου ορίου της κατηγορίας. 

β. Για τις παραβάσεις μέσης σημαντικότητας, κατώτατο όριο ορίζεται το ανώτατο της 
προηγούμενης κατηγορίας, προσαυξημένο κατά 25%, και ανώτατο, το διπλάσιο του κατώτατου 
ορίου της κατηγορίας, ήτοι από 2.500€ μέχρι και 5.000€. 

γ. Για τις παραβάσεις υψηλής σημαντικότητας, κατώτατο όριο ορίζεται το ανώτατο της 
προηγούμενης κατηγορίας, προσαυξημένο κατά 25%, και ανώτατο, το διπλάσιο του κατώτατου 
ορίου της κατηγορίας, ήτοι από 6.250€ μέχρι και 12.500€. 

δ. Για τις παραβάσεις πολύ υψηλής σημαντικότητας, κατώτατο όριο ορίζεται το ανώτατο της 
προηγούμενης κατηγορίας, προσαυξημένο κατά 25%, και ανώτατο 50.000€. 


31.1.5 Ο προσδιορισμός του προστίμου κάθε παράβασης (Π,), προκύπτει από τη σχέση της 
έντασης βαρύτητάς της (ΕΒ,) με την κατηγορία σημαντικότητας, σύμψωνα με την παρακάτω 
συνάρτηση: 


Κ χ + 


Πί = 


κ 2 + 
κ 3 + 


V 


κ 4 + 


ΕΒι 

— τηίηΕΒ! 

£ 

1 

τ-Η 


σ 

σ 

ΕΒι 

— ΓηίηΕΒ 2 

α 2 -κ 2 


σ 

σ 

ΕΒ, 

— ΓηίηΕΒ 3 

α 3 -κ 3 


σ 

σ 

ΕΒι 

— ΓηίηΕΒ 4 

Α α -Κ α 


0 

σ 


τηίηΕΒ 1 < ΕΒι < ηιαχΕΒ 1 
τηίηΕΒ 2 < ΕΒι ^ τηαχΕΒ 2 
τηίηΕΒ 3 < ΕΒι ^ τηαχΕΒ 3 
τηίηΕΒ 4 < ΕΒι ^ τηαχΕΒ 4 


Όπου: 

Κμ το κάτω χρηματικό όριο της κατηγορίας σημαντικότητας Ε. 
Α|<: το άνω χρηματικό όριο της κατηγορίας σημαντικότητας Ι<. 

ηηϊηΕΒ^: το κάτω όριο έντασης βαρύτητας της κατηγορίας σημαντικότητας Ι<. 
ιίίθχΕΒ^: το άνω όριο έντασης βαρύτητας της κατηγορίας σημαντικότητας Ι<. 

ε: είναι το πηλίκο της μέγιστης βαθμολογίας της έντασης βαρύτητας προς το πλήθος των 

20 

διαφορετικών τιμών της (ε = — = 1,25). 

16 

σ: οι δυνατές τιμές που λαμβάνει ο μέσος όρος, μεταξύ του κατώτερου και ανώτερου ορίου 

βαθμολόγησης της κάθε κατηγορίας σημαντικότητας. 


31.1.6 Σύμφωνα με τα παραπάνω, ο επιμερισμός των προστίμων ανά κατηγορία σημαντικότητας, 
προκύπτει από τον παρακάτω πίνακα: 


ΥΨΟΣ ΠΡΟΣΤΙΜΟΥ ΑΝΑ ΕΝΤΑΣΗ ΒΑΡΥΤΗΤΑΣ 

Κατηγορία 

Σημαντικότητας 

Ένταση Βαρύτητα 
(Μέσος όρος) 

Πρόστιμο 


0 


Χαμηλή 

1,25 

1.000,00 € 

2,5 

1.333,33 € 

3,75 

1.666,67 € 

5 

2.000,00 € 

Μέση 

6,25 

2.500,00 € 

7,5 

3.333,33 € 

8,75 

4.166,67 € 

10 

5.000,00 € 

Υψηλή 

11,25 

6.250,00 € 

12,5 

8.333,33 € 

13,75 

10.416,67 € 

15 

12.500,00 € 

Πολύ Υψηλή 

16,25 

15.625,00 € 

17,5 

27.083,33 € 

18,75 

38.541,67 € 

20 

50.000,00 € 

31.1.7 Παρατίθεται παράδειγμα εφαρμογής της ως άνω μεθοδολογίας επιμέτρησης: 

Παράδειγμα: Η παράβαση της διάταξης της παραγράφου 3.4: «Σε κάθε Παιγνιομηχάνημα, στο 
οποίο εγκαθίστανται Παίγνια που έχουν λάβει άδεια χρήσης επισήμανσης ηλικιακής διαβάθμισης 
σύμφωνα με την παράγραφο 3.3, αναγράφεται το επιτρεπόμενο όριο ηλικίας για τη συμμετοχή 
στα Παίγνια αυτά, σε εμφανές σημείο, είτε επ' αυτού είτε στη θέση, στην οποία έχει 
τοποθετηθεί.», βαθμολογείται σε σχέση με τους στόχους όπως φαίνεται στον παρακάτω πίνακα: 


Προστασία 

των 

συμφερόντων 
του δημοσίου 

(ΤΣΐΙ) 

Διασφάλιση της 
τήρησης των 
όρων διεξαγωγής 
των Παιγνίων 
(ΤΣΪ2) 

Αποτροπή της 
διάπραξης 
ποινικών 
αδικημάτων ή της 
υποστήριξης 
εγκλημάτων, κατά 
τη διεξαγωγή των 
παιγνίων (ΤΣΐ3) 

Προστασία του 
κοινωνικού 
συμφέροντος 

(ΤΣ4) 

10 

10 

10 

20 


Ως εκ τούτου, ο μέσος όρος των τιμών βαθμολόγησης ανά στόχο είναι: 

Σ*=ι ΤΣ α ΤΣ Ά + ΤΣ 12 + ΤΣ α + ΤΣ ί4 10 + 10 + 10 + 20 

ΕΒ; — - — - — - 

1 4 4 4 

= 12,5 + 5 (προσαύξηση λόγω ανηλίκων ) = 17,5 

Η τιμή της ΕΒ, κατατάσσει την παράβαση στην κατηγορία υψηλής σημαντικότητας (Ι<=4), άρα το 
ύψος του προστίμου είναι: 

ΕΒ, — ιπίηΕΒ 4 Α,-Κ, 17,5 - 16,25 50.000 - 15.625 

Π: — Κα Η - — 1 -- ■ — - 1 = 12.500 +-- 27 . 083,33 € 

14 ε σ 1,25 3 


ΚΕΦΑΛΑΙΟ Ζ 
ΤΕΛΙΚΕΣ ΔΙΑΤΑΞΕΙΣ 


Αρθρο 32 

ΠΑΡΑΒΟΛΑ ΚΑΙ ΤΕΛΗ 

32.1 Τα ποσά των παραβολών και τελών που αναφέρονται στην παρούσα απόφαση ορίζονται με 
οικείες κανονιστικές αποφάσεις που εκδίδονται σύμφωνα με τις διατάξεις του ν. 4002/2012 (Α 
180), όπως ισχύει. 

32.2 Τα παράβολα και τέλη που προβλέπονται στον Κανονισμό καταβάλλονται σε τραπεζικό 
λογαριασμό που τηρεί η Ε.Ε.Ε.Π. για το σκοπό αυτό. Η σχετική κατάθεση συνιστά είσπραξη του 
αντίστοιχου παράβολου ή τέλους, που αποδεικνύεται με το τραπεζικό έγγραφο της κατάθεσης, 
στο οποίο ρητά αναφέρεται ως αιτιολογία το είδος του παράβολου ή τέλους, σύμφωνα με τον 
Κανονισμό, καθώς και τα πλήρη στοιχεία του υπόχρεου. Η Ε.Ε.Ε.Π., όταν ο υπόχρεος προσκομίσει 
το παραπάνω έγγραφο, εκδίδει και χορηγεί το αντίστοιχο παραστατικό είσπραξης. 


Άρθρο 33 
ΠΑΡΑΡΤΗΜΑ 

33.1 Προσαρτάται και αποτελεί αναπόσπαστο μέρος του Κανονισμού το Παράρτημα που 
ακολουθεί τον Κανονισμό. 

33.2 Στο Παράρτημα παρατίθεται Πίνακας για κάθε παράβαση που βεβαιώνεται σύμφωνα με τις 
διατάξεις του άρθρου 26 του Κανονισμού, τη χωριστή τιμή (ΤΣ^) που αυτή λαμβάνει για κάθε ένα 
από τους στόχους της παραγράφου 31.1.1, την ένταση βαρύτητας (ΕΒ,) που προκύπτει με βάση τη 
βαθμολογία ανά στόχο, την κατάταξη κάθε παράβασης ανά κατηγορία σημαντικότητας και το 
προβλεπόμενο πρόστιμο. 


Άρθρο 34 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 

34.1 Από την έναρξη ισχύος της απόφασης αυτής καταργείται η με αριθμό 110/2/20.06.2014 (Β 
1801) απόφαση της Ε.Ε.Ε.Π. με τίτλο: «Ρύθμιση θεμάτων διεξαγωγής και ελέγχου Ηλεκτρονικών 
Τεχνικών Ψυχαγωγικών Παιγνίων με Παιγνιομηχανήματα» όπως αυτή τροποποιήθηκε και 
κωδικοποιήθηκε με τη με αριθμό 115/4Β/11.07.2014 απόφαση. 


Άρθρο 35 

ΜΕΤΑΒΑΤΙΚΗ ΔΙΑΤΑΞΗ 

35.1 Τα παίγνια που ήδη διεξάγονται με παιγνιομηχανήματα χωρίς να έχουν λάβει την Αδεια 
Εκμετάλλευσης και τις Πιστοποιήσεις που προβλέπονται στον Κανονισμό, λαμβάνουν όλες τις 
απαιτούμενες Πιστοποιήσεις και Άδειες Εκμετάλλευσης σύμφωνα με τις διατάξεις του παρόντος, 
το αργότερο έως την 28 η Φεβρουάριου 2014. 


Αρθρο 36 
ΕΝΑΡΞΗ ΙΣΧΥΟΣ 

36.1 Η απόφαση αυτή τίθεται σε ισχύ από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 24 Νοεμβρίου 2014 
Ο Πρόεδρος 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήίίρ://νννννν.β1.9τ - β-ΓΠ3ΪΙ: ννβόηΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0203225021 2140024 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































